Ўзбекистонда Россиянинг "Мир" телеканали эфирдан олиб ташланди\nТошкентда аҳолига кабель телевидениеси хизматини таклиф этиш билан шуғулланувчи ширкат вакилларидан бири "Мир" телеканали айни кунларда мижозларга тақдим этилаëтган телеканаллар рўйхатида йўқлигини билдирди:\n- Йўқ¸ бу рўйхатда "Мир" йўқ. Биз "Ўзбекистон кабель телевидениеси"дан сигнал оламиз ва "Мир" айнан Ўзбекистон кабель телевидениеси тарафидан ўчирилган. "Мир" билан РБК канали кўрсатмаяпти беш кундан бери¸ деди Тошкентдаги кабель телевидениеси операторларидан бири ходими.\n“Ўзбекистон кабель телевидениеси” маъсулияти чекланган жамият бутун мамлакат бўйлаб кабель телевидениеси хизматларининг марказлашган провайдери ҳисобланади. Бу жамият ходими "Мир" телеканалининг эфирдан йўқолганини телеканал ва уни кўрсатиш ҳаққига эга томон ўртасидаги лицензия келишуви муддатининг тугагани билан изоҳлади:\n- "Мир" ҳозирча кўрсатилмайди¸ нимагаки уларнинг лицензионний соглашениеси тугади. Кейинги муддатга тузилиб¸ иккала томон ҳам қўл қўйса¸ яна кўрсатилади. Россия тарафидан телеканал "Мир"¸ Ўзбекистон тарафидан канални ретрансляция қилиш ҳуқуқини сотиб олганлар ўзаро келишса¸ марказий студиямиздан яна қайта улаб қўямиз¸ бўлди. Агар келишув имзоланмаса¸ мижозларга янги телеканал тақдим этамиз¸ деди “Ўзбекистон кабель телевидениеси” МЧЖ вакили.\nОзодлик билан суҳбатда "Мир" телеканалининг бир эмас¸ бир неча расмийси канал кўрсатувларининг бир неча кундан бери Ўзбекистонда кўрсатилмаëтганидан бехабарликларини айтдилар ва шу боис бирор шарҳ бера олмасликларини билдирдилар.\nТелеканал вакиллари¸ хусусан¸ кўрсатувчларни эфирга узатиш учун маъсул муҳандислар билан суҳбатдан аëн бўлишича¸ "Мир" кўрсатувлари бутун МДҲ ҳудудида бепул тақдим этилади ва шу боис ўзбек провайдери берган изоҳнинг ўзи изоҳга муҳтож.\n- Биз 24 соат давомида сунъий йўлдош воситасида тўхтовсиз эфирдамиз ва эфирга узатиш бўйича ҳеч қандай муаммо йўқ. Ўзбекистонда кўрсатилмаëтган бўлса¸ бу фақат маҳаллий провайдернинг иши. "Мир" телеканали бутун МДҲ ҳудудига бепул тарқатилади ва шу боис уни сотиб олган томон билан келишув тугади¸ деган гап тўғри эмас. Айни пайтда¸ провайдерда бизни истаган вақтда ўчириб қўйиш ҳаққи бор¸ деди "Мир" телеканали кўрсатувчиларини эфирга узатиш учун масъул муҳандислардан бири Озодлик билан суҳбатда.\n"Мир" давлатлараро телерадиокомпанияси 1992 йилда Мустақил давлатлар ҳамдўстлиги аъзолари ўртасидаги сиëсий¸ иқтисодий ва гуманитар ҳамкорликни ëритиш¸ ҳамдўстлик ҳудудида ягона ахборот ҳудуди ташкил этиш ва ўзаро ахборот алмашиш мақсадида ташкил этилган.\nАксар дастурлари совет иттифоқини қўмсаш руҳида бўлган Мир телеканали¸ кузатувчилар фикрича¸ собиқ иттифоқни реабилитация қилиш лойиҳаларидан биридир.\nТелеканал кўрсатувчиларининг МДҲ давлат раҳбарларининг 9-10 октябрь куни Минскда ўтказилган саммитидан сўнг Ўзбекистонда эфирда олиб ташланиши Оқсаройдан берилган сиëсий қарорми¸ ëки вақтинчалик техник муаммо¸ Озодлик ҳозирча бу ҳақда аниқ маълумотга эга эмас.\n"Мие"¸ айни пайтда¸ РБК телеканалларининг Ўзбекистонда эфирдан олиб ташлангани сайловлар йилида Тошкент раҳбарияти Россия ахборот ҳудудидан бир оз узоқлашишга қарор қилгани даракчисими-йўқ¸ буниси ҳам маълум эмас.\nМаълум бўлгани¸ "Ўзбекистон кабель телевидениеси" МЧЖнинг ўзбекистонликларга тақдим этилаëтган Россия телеканаллари сонини камайтириш режаси йўқлиги:\n- "Мир" олиб ташлангани билан ҳозир ҳам 45 та Россия канали бор. Ўзбекистоннинг ўзиники атиги 12 та. Мабодо "Мир" қайтмаса¸ унинг ўрнига янги канал қўямиз ва бу ҳам Россияники бўлади¸ деди "Ўзбекистон кабель телевидениеси" МЧЖ вакили.\nЎзбекистонда 2011 йили Россиянинг ДТВ ва ТНТ телеканаллари трансляцияси, ундан аввал РенТВ ¸ 2013 йил августида эса "Домашний" канали дастурларини эфирдан олиб ташланган.


14 декабр 2020, 10:18 1\nТуркияда 31 ёшли ўзбекистонлик тиланчи томонидан пичоқлаб ўлдирилди\nТуркиянинг Истанбул шаҳрида курьер бўлиб ишлаган 31 ёшли Ўзбекистон фуқароси тиланчилик билан шуғулланувчи шахс томонидан пичоқлаб ўлдирилди. Можарога ўзбекистонликнинг ишлаш кераклиги ҳақидаги танбеҳи сабаб бўлган.\n14 декабр 2020, 09:26\nМактабларни Янги йил арафасида безаш тақиқланди\nМактабларда ўқувчилар иштирокида Янги йил тадбирларини ўтказиш, ота-оналардан байрамни нишонлаш учун пул йиғиш ва арчаларни безатишга тақиқ жорий этилди.\n13 декабр 2020, 23:26\nЯнги йилни оила даврасида кутиб олиш тавсия этилди\nРеспублика махсус комиссиясининг қарори билан фуқароларга янги 2021 йил байрами тадбирларини оила даврасида ўтказиш тавсия этилмоқда. Шунингдек, вазирлик, давлат идора ва ташкилотларига корпоратив байрам тадбирлари ташкил этиш тақиқланди. «Президент арчаси» байрами фақат меҳрибонлик уйлари тарбияланувчилари учун ўтказилади.\n13 декабр 2020, 14:30\nПойтахтдаги ДХМлар ходимлари 10 ой ярим ойликка ишлагани маълум бўлди\nТошкент шаҳрида жойлашган 11 та Давлат хизматлари марказлари ходимлари 10 ой давомида ярим ставка ойлик маошга тўлиқ иш режимида фаолият юритгани маълум бўлди. Мазкур ҳолат бўйича ДХА Тошкент шаҳар бошқармаси бошлиғи Санжар Абдуллаев: «Тўғри, тўлиқ ставкада эмас. Лекин, ярим ставка дегани у мажбурий эмас, ишлаганига албатта ҳақ тўланган. Қонунга зид равишда меҳнат олиб бормаган», — дея тушунтириш берди.\n13 декабр 2020, 13:59\nИнтернат-мактаб тарбияланувчиси калтакланганлиги юзасидан жиноят иши очилди\nВояга етмаган мактаб-интернати тарбияланувчисига тан жароҳатлари етказган шахсларга нисбатан жиноят иши қўзғатилди. Бола ҳуқуқлари бўйича Омбудсман ҳолатни назорат остига олинганлигини ва зўравонлар жазоланишини таъкидлади.\n13 декабр 2020, 13:30\n«Президент бир йилда бир келиб, кўриб кетгани билан натижа бўлиб қолмайди» — Шавкат Мирзиёев\nПрезидент Урганч шаҳридаги йиғилишда ҳар бир ҳоким, иқтисодий комплекс раҳбарлари ҳудуддаги муаммолар бўйича тизимли ишлаши кераклигини таъкидлади. «Президент бир йилда бир келиб, кўриб кетгани билан натижа бўлиб қолмайди», деди у. Шавкат Мирзиёев «маҳалла раиси — ислоҳотчи» тамойили асосида ижтимоий муаммоларни ҳал қилиш бўйича янги тизим жорий этилишини таъкидлади.\n13 декабр 2020, 12:17\nТошкeнтда автобус ҳайдовчилари яна пойга уюштиришди\nТошкeнтда 38 ва 58-автобус ҳайдовчилари Шота Руставeли кўчасида пойга уюштиришди. Ҳайдовчиларнинг шахси аниқланиб, уларга 1 115 000 минг миқдорида жарима белгиланди.\n12 декабр 2020, 23:21\nМактабларда қишки таътил 25 декабрдан бошланади\nХалқ таълими вазирлиги қишқи таътил бошланғич синфлар учун 25 декабрь, юқори синфлар учун 26 декабрдан бошланишини маълум қилди. Қолаверса, таътилларни ўзгартириш бўйича таклифлар юзасидан ҳам муносабат билдирилди. Айтилишича, мактабларни иситишдан кўра, совутишга кўпроқ электр энергия ресурслари талаб этилади.\n12 декабр 2020, 18:24\nЮнусобод туманида аёл кишининг мурдаси топилди\nТошкентнинг Юнусобод туманида аёл кишининг мурдаси қотиллик аломатлари билан топилди. Ҳозирда тезкор тергов ҳаракатлари олиб борилмоқда.\n12 декабр 2020, 15:13\nПойтахт автобус бекатлари дўконларсиз бўлади\nТошкентдаги автобус бекатларини ягона концепция асосида янгилаш режалаштирилмоқда. Бекатларда электрон табло, WI-FI, кузатув камераси, замонавий дизайндаги ўриндиқлар, мобил қурилмалар қувватлаш манбалари, пандуслар ўрнатилиши кўзда тутилган. Бекатларда дўконлар бўлмаслиги ҳам маълум қилинди.\n12 декабр 2020, 13:19\n11 декабр 2020, 18:53 1\nЁшлар иттифоқидан пулини ололмаётган тадбиркор очлик эълон қилмоқчи\nИжтимоий тармоқларда тадбиркорнинг Ёшлар иттифоқи учун Жиззахда 14 млрд сўмдан кўпроққа бино қургани ва шу пулнинг 9 млрд сўмини олмагани ҳақидаги хабарлар тарқалди. У шунингдек, 15 декабрь куни иттифоқ марказий кенгаши биноси олдида очлик эълон қилишини айтди. Ёшлар иттифоқи ушбу ҳолат юзасидан муносабат билдириб, қарздорлик 5,6 млрд сўм эканини қайд этди.\n11 декабр 2020, 18:48 1\n16 ёшга тўлган фуқароларга ID-карта бериш уларни солиқ тўловчилар рўйхатига киритиш ҳамда жамғариб бориладиган пенсия тизимида ҳисобга қўйиш билан бир вақтнинг ўзида амалга оширилиши режалаштирилмоқда.\n11 декабр 2020, 18:27\nНавоийда 13 мингдан ортиқ ёввойи ҳайвонлар ноқонуний овланишига имконият яратилгани аниқланди\nНавоий вилоятида ов мавсумида мумкин бўлган квотадан ташқари 13 минг бошдан ортиқ ёввойи ҳайвонлар ноқонуний овланишига имконият яратилгани аниқланди. Ўтган йили 1 707 ҳолатда ноқонуний ов амалга оширилиб, вақтида чоралар кўрилмаганлиги ҳам маълум бўлди.\n11 декабр 2020, 18:15\nЙил бошидан 80 нафар ўзбекистонлик ис гази ва газ чақнашидан вафот этган\nЙил бошидан бери ис газидан захарланиб 61 нафар фуқаро, газ чақнаши оқибатида эса 19 нафар фуқаро вафот этганлиги қайд этилди.\n11 декабр 2020, 16:44\nДам олиш кунлари юқори циклонли булутли массив аста-секин Ўзбекистоннинг қолган ҳудудларига силжийди. Шу кунларда ҳаво ҳарорати деярли ўзгармайди, кечалари 2−7 даража совуқ, кундуз кунлари 0−5 дарада илиқ атрофида, баъзи жойларда 2 даража совуққача бўлади.\n11 декабр 2020, 16:33\nЎзбекистонда интернет фойдаланувчилари сони 22,1 миллиондан ошди\nЎзбекистонда интернет хизматидан фойдаланувчилар сони — 22,1 миллиондан ошди. Шундан мобил интернет фойдаланувчилари сони — 19 миллионни ташкил этмоқда. Мамлакат бўйича аҳоли пунктларининг мобил алоқа билан қамраб олиниши даражаси 97 фоизни, мобил интернет қамрови эса 87 фоизни ташкил этди. Декабрь ойи бошида мактабларнинг 70% ва соғлиқни сақлаш муассасаларининг 78% интернетга уланган.\n11 декабр 2020, 14:36\nДавлат ташкилотлари томонидан айрим маълумотномаларни сўраш бекор қилиниши мумкин\n2021 йил 1 апрелдан давлат ва хўжалик бошқарув органлари, маҳаллий ҳокимиятлар томонидан судланганлик, манзил-маълумот ахбороти, фуқаронинг номида шахсий уй-жой борлиги ёки йўқлиги, солиқ қарзи бор ёки йўқлиги, никоҳ ёки ажрашганлик ва бошқа фактларни тасдиқловчи маълумотномаларни сўрашни бекор қилиш таклиф қилинмоқда.\n1 … 266 267 268 269 270 271 272 … 693


Telegram’да ўз-ўзини йўқ қилувчи фото ва видеолар пайдо бўлди\nTelegram'да ўз-ўзини йўқ қилувчи фото ва видеолар пайдо бўлди\nЭндиликда Telegram мессенжеридаги шахсий ёзишмаларни маълум муддатдан сўнг ўчиб кетадиган қилиб созласа бўлади. Таймерни ўрнатиш учун файл менюсидаги соатнинг белгисини танлаш керак. Ўз-ўзини йўқ қилиш жараёни жўнатилган фото ёки видео файл қабул қилувчи томонидан очилганидан сўнг ишга тушади, деб Daryo нашри.\nБелгиланган вақт келгач файл бутунлайга йўқолиб кетади — худди махфий чатлардаги каби. Агарда фойдаланувчи расм ёки роликни скриншот қилишга уринса, сиз бу ҳақида дарҳол хабардор бўласиз.\n4.2 янгиланиш баъзи медиафайлларни кўчириб олишни тезлаштиради. Агарда сиз 100 минг ёки ундан ортиқ фойдаланувчиси бор каналда бўлсангиз Telegram контент (SDN) етказиб бериш тармоғидан фойдаланади. Бу эса файлларни тезроқ кўчириб олиш имконини беради.\nTelegram'да бошқа бир фойдаланувчига жўнатмоқчи бўлган стикерларни танлаш янада осонлашди: эндиликда танлов зонасини бутун экранга қадар кенгайтириш мумкин. Бундан ташқари компания суратларни таҳрирлаш қурилмасини яхшилади ҳамда созламалар орқали профилга изоҳ ёзишга рухсат берди.\nБу каби функциялардан фақатгина iOS ва Android операцион тизимида бошқариладиган мобил қурилмаларда фойдаланиш мумкин.


Бош саҳифаUzladyОчиқча суҳбат: қандай қилиб фарзандлар билан «нозик» мавзуларда гаплашишдан қўрқмаслик керак?\nЧапда: Ирина Кунгурова – оилавий психолог, психолог-сексолог.\nЖамиятда айрим мавзуларда гаплашишни тақиқлаш, ёш авлод билан уларни муҳокама қилишдан қочиш одатий ҳол. Бироқ, бундай “ҳимоя” келгусида боланинг ўзига қарши ишлаши, қарама-қарши жинс вакили билан мулоқотда қийинчиликлар туғдириши ва ҳатто психологик жароҳатларга олиб келиши мумкин. Биз психолог Ирина Кунгурова билан, буни қандай бартараф қилиш кераклиги ҳақида суҳбатлашдик. Жинсий таълимга бўлган муносабат қанчалик ўзгаргани, болалар билан мулоқотда қандай мавзуларни кўтариш мумкинлиги ва нега ҳозирги жамиятда бу уят ҳисобланмаслиги ҳақида сўраб билдик.\n+18. Диққат! Ушбу материалда жинсий ҳаёт билан боғлиқ баъзи атама ва тушунчалар мавжуд. Ушбу атамалардан фойдаланишда уни тарғиб қилиш эмас, балки таълимий вазифа кўзда тутилган.\nОилавий психолог Ирина Кунгурова ҳақида март ойидаёқ эшитгандим. Таҳририят рухсатини олгач, саволлар туздим. Лекин, аксига олиб, карантин бошланиб қолди.\nМутахассис билан суҳбатлашиш ва мавжуд стереотипларни йўқотиш истаги уйимиз ҳовлисидан ташқарида бемалол сайр қилиш иштиёқи каби кундан-кунга кучайиб бораверди.\nХуллас, ёз. Ижтимоий масофа.\nОдамлар психологияга шахсий ҳаётида ўзгаришлар қилишни хоҳлашганида ўтишади. Таълим ўз муаммоларини ўрганишдан бошланади ва энди бошқаларга ҳам ёрдам бериш учун секин-аста бу соҳада қолиш нияти пайдо бўлади.\nФикримча, оилавий психология – мураккаб йўналиш, буни танлашимнинг асосий сабаби ҳам шунда. Бу ерда мутахассис медиатор, профессионал воситачи вазифасини бажаради. Аввал бир томон, кейин иккинчи томонни тинглаш жуда муҳим. Фаолиятим давомида сексологияга оид саволлар тобора кўпайиб бораверди.\nБошида бу каби саволларга жавоб топиш учун муайян адабиётларни ўқиш ва махсус блоглар билан танишиб чиқиш кифоя деб ўйлардим. Бироқ жинсий жароҳатлар билан ишлаш тизимли билимларни талаб қилишини тушуниб етдим. Таъкидлаш жоиз, керакли маълумотлар очиқ шаклда мавжуд эмас.\nҲамкасбимнинг бизда мутахассислар кам дея баҳслашиши мени бу йўналишни янада чуқурроқ ўрганишга ундади. Иккиланишлар бўлди. Ахир, бу ерда қатъият зарур. Эримнинг бунга муносабати ҳақида ҳам ўйладим. Негаки, психолог-сексолог фаолияти мижознинг жинсий ҳаёти ҳақидаги суҳбатларни ҳам назарда тутади. Эрим масаласида омадим келди, у психолог ва сексолог ўртасидаги фарққа эътибор қаратмади – ҳар икки ҳолатда ҳам мутахассисдан ғамхўр бўлиш ва сир сақлай олиш талаб этилади.\nШундан бери сексологияни фан сифатида ўрганиб келаман. Дастлаб амалиётдаги мутахассисни танладим, ўтган или эса менга керакли билимларни берган Россия сексологлар ассоциациясини ўзим учун кашф қилдим. Ўзбекистонда психолог-сексологликка ўргатадиган платформа йўқ. Шу сабабли бизнинг соҳада масофадан ўқитиш асқатади.\nСексолог – ким у?\nБу чиндан ҳам қийин савол. Таъкидлаш керакки, биз муҳим таркибий қисмлари биология, тиббиёт, психология, социология, криминалистика, педагогика бўлган кўп тармоқли фан ҳақида гаплашяпмиз. Ушбу соҳалардаги мутахассислар жинсий муносабат билан боғлик кенг доирадаги муаммоларни ўрганишади.\nИнсон ҳуқуқлари, муносабатларга киришаётганда розилик бериш ёки рад этиш ва тиббий нормалар билан боғлиқ ишлар давом этмоқда – кўпинча, одамдаги хавотирни йўқотиш ва тинчлантириш учун унга ана шу нормалар ҳақида гапириш етарли.\nПсихолог-сексолог фаолияти бу – шунингдек, педагогика. Мисол учун, мутахассис гигиена ва бошқа муаммолар ҳақида гапиради, ўргатади. Шуни қўшимча қилмоқчиманки, сексолог – бу тиббий халат кийган шахс эмас, “сексопатолог” атамаси эса совет давридан қолиб кетган. Ҳозир бундай мутахассислик йўқ.\nОдамлар тез-тез сеҳрли «дори»ни излаб келишади...\nБиз кўпинча эркак ва аёл муносабатларидаги нормалар ҳақида маслаҳатлар берамиз. Бизнинг вазифамиз – муносабатларда “мажбур” деган тушунчага ўрин йўқлигини тушунтириш орқали тўғри ва оқилона мулоқот қилишга ўргатиш. Бир-бирини эшита билиш ва интим ҳаётнинг энг заиф ва нозик қисми эканини ёдда тутиш муҳим. Жуфтликлар биргаликда жуда кам келишади. Кўпинча улардан бири ўзида қатъият топиб келади-да, жуфти билан қандай муносабатда бўлиш кераклиги ҳақидаги саволлар билан мурожаат қилади. Албатта, ниманидир ўзгартириш мумкин. Оилавий психологияда биз кўпинча эр-хотинлардан бири билан ишлаймиз. Жараён анча секин бўлса-да, лекин давом этади. Маълум бир вақт ўтгач иккинчи жуфт ҳам келган ҳолатлар бўлиб туради.\nБўшаб қолган уялар синдроми\nМижозлар кўпинча фарзанд муаммосини ҳал қилиш мақсадида келишади, фарзанд муаммоси эса оилада чуқур ўрнашади. Шу туфайли мутахассис фақатгина тузатиш айнан оилага киритилганда ёрдам бера олади. Оналик туйғуси ўхшаш хусусият бўлиб, бизда у етарлича кучли. Яхши она ва аёл бўлиш ҳамда бу жараёнда қатнашиш муҳим. Фарзандлар ота уйини тарк эта бошлаётгандаги пайтни тасаввур қилайлик. Бу ерда сексологияга мурожаат қилганда муаммо туғилади – қандай қилиб энди она ва ота бўлмай туриб, яхши аёл ва эркак бўлиш мумкин? Айнан шу нуқтада бўш уялар инқирози бошланади. Эр-хотинлар фарзандни оилавий ришталар маркази деб ҳисоблаб, у орқали гаплашишга шу қадар ўрганиб қолишганки, болаларини қўйиб юборишгач, улар ўз қаршисида бутунлай бегона турмуш ўртоқни кўрадилар ва баъзан жуфти билан буёғига қандай мулоқот қилиш, қандай қилиб буни бола воситачилигисиз мустақил бажаришни билмай қоладилар. Бу вазиятда фарзандларнинг мустақил ҳаётига аралашиш энг катта хато бўлади.\nИчки кийим қоидаси\nШу ўринда ота-оналар ва болалар ўртасида ишончли муносабатларни шакллантиришга йўналтирилган муҳим тарбиявий жараён билан ўртоқлашмоқчиман. Бу болалар бирор масалада иккиланганида ёки нимадандир қўрққанида ўз ҳис туйғуларини катталар билан қўрқмай ўртоқлаша олишлари учун керак.\nОта-оналарнинг фарзандлари билан улғайишга оид мавзуларда гаплашиши, уларни ёшига доир масалаларни ҳал қилишга ўргатиши бўйича қоидалар мавжуд. Ёш авлодга нисбатан катталар томонидан белгиланган худди шундай ижтимоий масофа нотўғри талқин қилиниши мумкин. Бизда бу қандай? Қариндошлар қучоғидан қандай чиқиб кетишни билмаётган болаларни мажбурлаб ўпишади. Лекин аслида, ҳар қандай катта одам болани қучоқлашдан аввал унда розилик аломатини кўргачгина бундай қилиш қўлидан келадими-йўқми қизиқиб кўриши керак. Бу амалиёт – уни зўравонликдан ҳимоя қилиш усулидир.\nМазкур рисола эса ота-онага ушбу нозик мавзу учун мос келадиган сўзларни тўғри танлашга ёрдам беради.\nБу худди юриш ва гапиришни ўрганишдек табиий бўлиши керак\nПсихосексуал ривожланиш туғилишдан бошланади. Бундай мавзулар болаликдан бошлаб оддий ҳолга айланиши керак. Оналар болаларига “бу қўлчалар”, “бу оёқчалар” деб тез-тез ўргатишади. Худди шундай бошқа номларда ҳам қўрқмаслик керак. Бундан ташқари, гап фақат эслатма эмас, балки шахсий гигиена ҳақида кетяпти. Ота-оналар ҳар доим ҳам фарзанди ёнида бўла олмайдилар ва маълум бир ёшга етганда болалар мустақил бўлишга қўникиши, демакки, ўз ҳақида қайғуриши керак.\nШундай мавзулар борки, улар беҳаё бўлиши билан бир қаторда, катта қизиқиш ҳам уйғотади. Айнан шу сабаб порнофильм томоша қилиш – уят ҳиссини уйғотмаган ҳолда қизиқишни камайтиришда энг кенг тарқалган усул ҳисобланади. Ахир, уни томоша қилаётган одамни ҳеч ким кўрмайди. Бу каби билимларнинг муаммоси шундаки, томошабин саҳналаштирилган фильм (ўргимчак одам ҳақидаги фильмлар каби) нима эканини унутиши ва кўрган нарсасини нормал ҳолат деб қабул қилиши мумкин. Бу катта хато. Энди ўсмирлар бу муҳитга тушиб қолса, нима бўлишини тасаввур қилинг. Гормонлар юзага чиқа бошлагани сабаб, энди нафақат қизиқиш, балки эҳтиёж ҳам пайдо бўлишини инкор қилмаймиз. Айнан шу ерда ота-оналар билан ишончли муносабатларнинг йўқлиги яққол кўринади – бола порнография кўришни танласа-да, буни ота-онаси билан муҳокама қилишни журъат қила олмайди.\nШуни таъкидлаш керакки, кўпинча ота-оналарнинг реакцияси вазиятни янада кескинлаштиради. Жаҳлдан тушиш ва болага нимадир бўлгани ҳақидаги ўй-хаёллардан қутилиш керак бўлган бир пайтда, оддий бўлмаган муаммонинг оддий усули – телефонни тортиб олиш ва жанжал кўтариш. Ҳаммаси шундай – бу одатий ва табиий реакция. Ота-она суҳбатга биринчи навбатда ўзини тайёрлаши, тегишли адабиётларга мурожаат қилиши керак. Кейин эса ўсмир учун керакли китобни танлаш зарур. Бу ёшда ота онадан ажралиш (сепарация) бошланади. Шу туфайли ҳар қандай маълумотни етказиш нисбатан қийин кечади. Аммо сиз исталган саволга жавоб беришингиз мумкинлигига ишора қилиб, китобнинг керакли саҳифасини очиқ қолдиришингиз мумкин.\nФарзандларим мен нима билан шуғулланишимни билишади. Уйда китоблар қалашиб ётади, компьютерда ҳамма мақолалар очиқ.\nАгар гап кичик ёшдаги болалар ҳақида кетаётган бўлса, бу ерда ота-оналарга фарзандининг қизиқишларини олдиндан пайқаши ва адабиётлардан моҳирона фойдаланиб, суҳбатни биринчи бўлиб бошлаши керак. Бола ана шу ишончли муносабатларга эришиш учун бўлган чақириғингизни тушуниши лозим. Шундагина у бу маълумотни қабул қила олади.\nБизнинг ишимизни илмий ёндашувлардан асар ҳам бўлмаган секс-блогерлар фаолияти билан тенглаштиришлари, кишини ғазаблантиради. У ерда қўполлик ва нопрофессионаллик бор. Бу психолог-сексолог мутахассислар ҳақида ана шундай стереотипни шакллантиради. Ахир, биз фақат тиббий терминлардан фойдаланамизку! Шу сабабли мижозлар билан ишлашда ўзаро суҳбатга ижобий таъсир кўрсатиш мақсадида мен ҳар доим ўз олдимга мижозга атамаларни ўз ўрнида қўллаш маданиятини сингдириш вазифасини қўяман.\nПсихологнинг иши нафақат профессионал, балки шахсий инсоний фазилатлар орқали ҳам кечади. Шунинг учун мижознинг тарихини таҳлил қилиш вақтида бизда ҳам қандайдир ўзгаришлар бўлиши мумкин. Агар бу ҳол мени тарк этмаса, унда бошқа мутахассислар каби, ўзимни даволашга ўтаман.\nПсихолог қанча кўп меҳнат қилса, шунча қўп терапияни бошдан кечиради\nМен ўзимни хавотирга солаётган вазиятларни психолог билан муҳокама қиламан. Яна “супервизия” дегани ҳам бор. Яъни мижоз тарихи тўғридан-тўғри устоз билан таҳлил қилинади. Бунда вазият эмас, балки менинг унга бўлган муносабатим кўриб чиқилади. Биз суҳбат давомида илгари сурилган техника ва гипотезаларни муҳокама қиламиз. Бизнинг ишимизда нафақат мижоз, балки ўзимиз ҳақимизда ҳам қайғуриш муҳим. Бизда бошқа одамларнинг ҳис туйғулари тўпланиб қолмаслиги керак. Ахир, биз ҳам тирик одамлармиз. Шунинг учун ҳам бизга шахсий терапия ва супервизия зарур.\nПсихолог-сексолог ишида, у билан мулоқот қилишда бўлмагани каби, ҳеч қандай ноқулайлик ва қўполлик йўқ. Мутахассис фақат тиббий атама ва тушунчалардан фойдаланади. Бу худди мавсумий чангга аллергияни муҳокама қилишдек гап.\nСуҳбатдош: Валерия Вааде


Ҳақиқий санъаткор бўламан деганларга йўл очилди...\n19:53 / 20.07.2017\nАгар сиз санъаткор бўлишни орзу қилган бўлсангиз ва ТВда чиқишни истасангиз, мақолани охиригача ўқинг, бу айнан сиз учун!\nКўпчилик истеъдодли ёшларнинг овози яхши бўлсада, қаерга бориб хонандаликдан дарс олишни, кимга мурожаат қилишни билмайди. Билгани эса Ўзбекистон Давлат Концерваторияси. У ерда эса сизни қабул қилишлари учун мусиқа мактабини ёки санъат коллежини тугатганлигингиз тўғрисида ҳужжат талаб қилишади. Сизда эса овозингиз яхши-ю ҳужжатингиз йўқ.\nАктёр бўлишни истаганлар учун ҳам қуйидаги ҳолатлар кузатилади. Масалан, кино, клипларда роль ижро этиш учун кастинглар қаерда, қачон ўтказилишини билмайди. Билган тақдирда ҳам махсус тайёргарлиги йўқлиги, ҳаяжон, ўзига ишончи пастлиги ва қўрқуви сабаб кастингдан муваффақиятли ўта олмайди. Бу эса актёрлар билан боғланиш ҳамда уларга шогирд тушиш имконини йўқотишига сабаб бўлади. Талантингиз бору имкониятингиз йўқ.\nҲақиқий санъаткор бўламан деганларга йўл очилди.\nЎзбекистонда илк бор Эркин Комилов раҳбарлигида махсус санъат ўқув маркази ташкил қилинди.\nЎқув марказида қуйидаги курслар бўйича дарслар ўтилади:\nКино, клип ва рекламаларда суратга тушиш имкониятини беради.\nЎзбекистон Давлат Санъат ва Маданият иститути ижодий имтиҳонларига кириш учун махсус тайёрлов курслари\nСтудияда ўз қўшиқларини яратиш. Катта саҳнани забт этиш имконияти. (дарслар якка тартибда ўтилади)\nФикрни омма олдида эркин билдира олиш ва интервьюларда тортиниш ҳиссини йўқотиш имконияти.\nТВ, радио ва кўрсатувларда бошловчилик қилиш имкони.\nДарслар Ўзбекистон Халқ артисти Эркин Комилов, Ўзбекистонда хизмат кўрсатган ёшлар мураббияси Мунаввара Абдуллаева ҳамда Ўзбекистон Давлат Санъат ва Маданият институтининг 10 дан ортиқ ўз ишининг мутахассис педагоглари, шунингдек, ўзбек киносининг машҳур кино ва театр актёрлари томонидан ўтилади.\nЎқиш давомида амалиётлар ТВ, радио ва фильмларни суратга олиш жараёнларида олиб борилади ва 50 дан ортиқ кастингда қатнашиш учун йўлланма берилади.\nАгар сиз ҳам актёр бўлишни хоҳласангиз, кино ва клипларда суратга тушишни ёки машҳур хонанда бўлишни истасангиз МАШҲУРЛИК САРИ БИРИНЧИ ҚАДАМНИ БОСИНГ!\nСанъат ўқув марказининг қуйидаги рақамларига қўнғироқ қилинг:\n+998 (97) 404-11-94\n+998 (95) 194-11-94\n+998 (93) 549-11-94\nЎқув курслари ҳақида барча маълумотлар:\nТелеграм канал: @artschoolvaysmedia\nЙилнинг энг ишончни оқламаган актёрлари маълум\n15:10 / 14.12.2017\nЭркин Комилов: Дабдабали тўйларни, асосан, ҳаромдан пул топганлар қилади\n19:42 / 15.08.2017


Билиб қуйган яхши | bekajon\nБош саҳифа › Жума сони › Билиб қуйган яхши\nДунёда шундай қонунлар борки, уларнинг баъзилари ҳақида эшитиб, беихтиёр юзингизга кулги югуради. Яна баъзи бирларини эшитиб ҳайратдан ёқа ушлашингиз турган гап! Қуйида ана шундай қонунлардан бир нечтасини эътиборингизга ҳавола этамиз.\nСаримсоқпиёз саратонга қарши!\nСаримсоқ истеъмол қиладиган одамлар саратон касалликларига 44 фоиз камроқ чалинишади. Хитойда ўтказилган тажриба натижалари шундан далолат бермоқда.


Экспертлар 5G тармоғи сайёрамиз экологиясига қандай таъсир қилишини айтишди\nФан-техника 16:26 / 02.11.2021 19871\nEricsson компанияси 5G тармоғини жаҳон бўйлаб жорий этиш борасида тадқиқот ўтказиб, бешинчи авлод стандарти сайёрамиз экологиясига ижобий таъсир кўрсатиши мумкинлигини таъкидлаб ўтди. Бу ҳақда компания сайтида эълон қилинган ҳисоботда қайд этилган.\nҲужжатда айтилишича, маълумотлар узатишнинг янада самарадор усули атмосферага карбонат ангидрит ажратишни камайишига хизмат қилади.\n«5G тармоғининг энг «ифлос» соҳалар — электр энергетикаси, транспорт, ишлаб чиқариш ва қурилишда фаол жорий этилиши натижасида Европа минтақасида CO2 ажралиб чиқиши йилига 55–170 миллион тоннагача камаяди. Бу эса йўллардан 35 миллионта автомобилни олиб ташлаш билан тенг», — дейилади ҳисоботда.\nШунингдек, 5Gга ўтилиши шарофати билан 2030 йилга бориб, Европа иттифоқи давлатларида парник газларининг ажралиб чиқиши йилиги 550 миллион тоннагача камайиши ҳисобланган.\n«Тармоғга тўғридан тўғри уланиш имконияти парник газларининг ажралиб чиқиш даражаси паст бўлган экологик тоза келажакни ваъда қилмоқда ва 2050 йилга бориб ундай газларнинг ажралиб чиқиш даражаси нолга тенг бўлади», — дейишмоқда экспертлар.\nҲисоботда, шунингдек, бешинчи авлод стандартини жорий этиш ишлари тезлаштирилиши лозимлигига урғу берилган.


NAMANGANCITY.uz (@axborotxizmati) - E’lon #17666\n▷ Наманган шаҳар ҳокимлиги ахборот хизмати\n▷ ИНФОРМАЦИОННАЯ СЛУЖБА ХОКИМИЯТА ГОРОДА НАМАНГАНА Namangancity telegram kanali👉 https://telegram.me/axborotxizmati\nweb sayti: www.namangancity.uz\n21 Jan, 08:38 (34 kun oldin)\nТомскда юз берган ёнғинда 10 нафар ўзбекистонлик ҳалок бўлди\nЁнғин натижасида уйнинг 208 кв.м. майдонда том ва шифт қисми ёниб, қулаган. Ушбу хонадонда 12 нафар Ўзбекистон Республикаси фуқаролари яшаганликлари маълум бўлди. Улардан 10 нафари воқеа жойида ҳалок бўлган ва 2 нафар фуқарога тиббий ёрдам кўрсатилиб, жавоб берилган. Улар ООО “ГРИНВУД” ёғоч тайёрлаш компанияси ишчилари бўлган.\nҲалок бўлган фуқаролар Асино туманидаги шифохона моргида сақланмоқда.\nМазкур ҳолат юзасидан воқеа жойида хуқуқни муҳофаза қилувчи органлари томонидан терговолди суриштирув ишлари олиб борилмоқда. Шунингдек, Ўзбекистон ФВВ, ТИВ, ИИВ ҳамда ҳудудий консуллик хизматлари билан ҳамкорликда ҳалок бўлганлар шахсига аниқлик киритиш ва уларни ватанига олиб келиш бўйича ташкилий ишлар олиб борилмоқда.


ГАП КЎП, ВАҚТ ЙЎҚ… ёхуд ёшларга мукофот беришни истамаётган "катта"лар | Fayzbog.uz\nДастлаб Ўзбекистон ёшлар иттифоқининг (0317) 2440055 телефон рақамига 15 ноябрь куни қўнғироқ қилиб Ёшлар иттифоқи мукофотига номзодларнинг ҳужжатлари қай тартибда қабул қилинётгани билан қизиқдим. “…Мен бу ҳақда тўлиқ маълумотларни билмайман”, деган ЁИ ходими менга 95 1709027 рақамига қўнғироқ қилиб саволимга жавоб олишим мумкинлигини айтди. Сим қоқдим… Афсус, “сиз терган рақам ўчирилган”, жавобинигина эшитдим, холос. Шундан сўнг ижтимоий тармоқларда фаол бўлган ЁИ марказий кенгаши ходими Гулчеҳра Ашуровага шахсий хабар ёздим. Мукофотга номзодлар ҳужжатларни қай тартибда топшириши мумкинлиги мени қизиқтириб қўйганди. Ҳужжатларни қабул қилиш якунланишига 10 кун қолган бўлсада ҳали мукофот Низоми тасдиқланмаганлиги ҳақидаги жавоб хабари мени ҳайрон қолдирди.\nБир неча кундан сўнг Ёшлар иттифоқининг сайтида кутилган Низом эълон қилинди. Аммо аниқ-тиниқ қилиб ҳужжатларни қабул қилувчи (етказиб берувчи, сараловчи) ташкилотлар кўрсатилмаган.\nЎзбилармонлик қилиб Ўзбекистон журналистлар ижодий уюшмасига қўнғироқ қилдим, “хабаримиз йўқ”, дейишди. Бўлдида, деб барига қўл силтадим. “Катта”лар мукофотни ёшларга бермоқчи эмас экан деган ўй ўтди хаёлимдан. Шу вақтда вилоятда журналистик бўлиб ишлаётган, яхшигина қалами ўткирлашиб қолган, ҳамкасблар, курсдошлар орасида “ўзи ҳам, қалами ҳам ўткир”, деб тарифланадиган курсдошим қўнғироқ қилиб Ёшлар иттифоқи мукофоти ҳақида сўраб қолди. Ва, ҳужжатларини менга юборганлигини, эртага олиб ЁИга олиб бориб топшириб қўйишимни илтимос қилди. Икки кун кимга топшириш мумкинлигини ўйлаб бошим қотди. Шу вақт ичида курсдошим ҳам, мен ҳам таниш-билиш журналистлардан аниқ манзил ва маълумотларни сўрадик. Жавоб битта бўлди, “билмайман”!..\n23 ноябрь. Курсдошимнинг ҳужжатларини олиб Ёшлар иттифоқи марказий кенгаши дарвозасидан илк бор ҳатладим. Эшик ёнида турган тенгдош йигит менинг мақсадимни тинглади ва “Фуқаролар қабулхонаси”га йўналтирди, у ердаги мутахассислар мақсадимни тинглаб, ҳужжатларни кўздан кечириб мени Девонхонага юборишди, у ердагилар “иккинчи қават, ўнг қўлдаги иккинчи эшик”, дейишди, ўнг қўлдаги иккинчи эшик ортидаги ходима мақсадимни тинглагач Ўзбекистон матбуот ва ахборот агентлиги орқали уларга ҳужжатларимизни тақдим қила олишимиз мумкинлигини “тушунтирди”. Агентликка қўнғироқ қилиб бўлган масалани айтдим “бизни бу ҳақда ҳеч ким огоҳлантиргани йўқ, бизда номзодларнинг ҳужжати ва рўйхати шакллантирилмаяпти”, йўсинида жавоб олдим. Шу топда футбол мухлислари учун таниш бўлган “Ана холос!..” жумласи тилимда ихтиёрсиз айланди.\nБўлган воқеани умидвор курсдошимга етказдим, унинг ҳам ҳафсаласи пир бўлиб гўшакни қўйди. …Эртаси куни тонгда вилоятдан яна ўша курсдошим қўнғироқ қилиб устоз журналистларимиздан биридан ёрдам сўрагани ҳақида ийманибгина маълум қилди. Ҳужжатларни қабул қиладиган жойни ниҳоят топдик. Ўзбекистон матбуот ва ахборот агентлигига номзоднинг ҳужжатларини бериб қайтдим ҳамки, мени бир савол ўйлантирарди: ёшлар ўртасида анчайин қизиқиш уйғотган, номдор, залворли мукофотга ҳужжатларни қабул қилиш тугашига бир кун қолган бўлсаю, нега ҳеч бир ташкилот бундан бохабар эмас. Нега номзодлар кўчада ўз ижодий ишлари билан сарсон (ЁИ биносида мен каби саргардонлар кўплигининг гувоҳи бўлгандим). Шу орада вазирликларнинг баъзи вилоятлардаги бўлимларидан ҳам маълумот сўрадик улар ҳам бундай мукофотга ўзлари номзод юбориши кераклигидан огоҳ эмас.\nБундан кўринадики номи, мавқе ўзгарган ташкилотнинг иш услуби ҳануз ўша-ўша. Кунда икки карра конфереция, учта тадбир, бешта давра суҳбати… Бошқа гаплар ҳам кўп-у, бироқ, буни ўқигани, асл вазиятни ўргангани Сиз-у бизда ортиқча вақт йўқ. Тўғри эмасми?!


FIFA.uz энди Қозоғистонда / CHAMPIONAT.asia\n01:37Сарри Корреани сақлаб қолишни истайди 0 01:14"Лилль" ПСЖни яна унвонсиз қолдирди 0 00:57"Ювентус" "Фиорентина" ҳимоячисини қўлга киритмоқчи 0 00:42Данн: "Диаш яқин йилларда жамоа сардори этиб тайинланса, ажабланмайман" 0 00:14Куман: "Депайни тушуниш жуда осон" 0 23:54Артета Жаканинг келажаги ҳақида фикр билдирди 0 23:37Ўртоқлик учрашувида ҳакам жамоалардан бирининг барча мухлисларига сариқ карточка кўрсатди 3 23:13КОНКАКАФ кубоги финалчилари аниқланди 2 23:01"Қизилқум"га мағлуб бўлгач, Жасур Абдураимов матбуот анжуманига келмади, сабаби... 6 22:50Аҳмедовнинг ярим ҳимояда ўйнаши, Паншанбенинг захирада қолиши ва "Қўқон-1912" билан ўйин - Виктор Жалилов иштирокидаги матбуот анжумани 10 22:47"Интер" Пьянични қўшиб олмоқчи 0 22:47Бахтиёр Ашурматов: "Тез орада "уйга" қайтамиз деб умид қиламан" 10 22:43Ҳамиджон Актамов: "Металлург" ўйинни ҳужумчисиз бошлагани бизни ажаблантиргани йўқ" 6 22:34Франция Суперкубогида ПСЖ "Лилль" билан учрашади 0 22:31"Қўқон-1912" - "Навбаҳор" 1:2. Highlights 3\nFIFA.uz энди Қозоғистонда\n04 июл 2013 12:13\nҚозоғистон сайтлари рейтингида биринчи ўринда турадиган www.nur.kz портали билан ҳамкорликда, Қозоғистон премьер лигаси виртуал футболи ишга туширилди.\nЭнди қозоғистонлик футбол ишқибозлари ҳам FIFA.uz лойиҳасидан фойдаланган ҳолда, бизда катта қизиқиш уйғотган ўйинда иштирок этишлари мумкин. FIFA.NUR.KZ сайти орқали ўзбекистонлик ишқибозлар футболчиларимиз хизматларидан фойдаланишлари мумкин.\nҚозоғистон чемпионати жорий мавсум икки босқичда ўтади. 12 жамоа иштирок этаётган премьер лиганинг дастлабки икки даврасида 1-6 ўринларни олган жамоалар чемпионлик учун кураш олиб борадилар. Қолган 7-12 ўриндаги клублар эса элитада қолиш учун тўп тепадилар.\nҚозоғистон чемпионати жадвали ҳақида янги сайтимиздан тўлиқ ахборот олишингиз мумкин.\n"FIFA.uz"нинг келгуси режалари ҳақида тўҳталиб ўтамиз. Шу кунларда Россия чемпионати ўз фаолиятини бошлайди. Кетма-кетликда Англия, Испания, Италия, Германия ва Франция чемпионатлари ҳам эътиборингизга тақдим этилади.


Диний таълим муассасаларига кириш имтиҳонларида ўзгаришлар кутилмоқда - Баҳоуддин Нақшбанд ёдгорлик мажмуаси маркази\nДиний таълим муассасаларига кириш имтиҳонларида ўзгаришлар кутилмоқда\n39 марта ўқилди.\nМаълумки мамлакатимизда коронавирус инфекцияси тарқалишининг олдини олиш мақсадида карантин тартиблари жорий этилган. Шунга кўра таълим муассасаларида карантин таътили эълон қилинган бўлиб, ўқув-машғулотлари масофавий таълим шаклида олиб борилмоқда.\nШунингдек, талабаларнинг ўқув йилини якунлаши ҳамда битирувчи босқич талабаларининг якуний аттестациялари ва битирув малакавий иши ҳимоялари ҳам масофавий таълим шаклида ўтказилади.\nОлий ва ўрта махсус диний таълим муассасаларида тасдиқланган қабул Низомига кўра ўрта махсус ислом таълим муассасаларида абитуриентлардан ҳужжат қабул қилиш 15 июндан 5 июлгача, олий диний таълим муассасаларида эса 15 июндан 15 июлгача ўтказилиши белгиланган.\nҲозирги вазиятдан келиб чиқиб, коронавирус касаллиги тарқалишининг олдини олиш мақсадида диний таълим муассасаларида 2020-2021 ўқув йили учун абитуриентлардан ҳужжатларни қабул қилиш юқорида қайд этилган муддатларда онлайн, масофавий шаклда амалга оширилиши режалаштирилмоқда.\nАввалги йилларда қабул имтиҳонлари ўрта махсус ислом таълим муассасаларида 3 та фан (Чет тили, Тарих, Маънавият ва маърифат) бўйича тест синови шаклида;\nТошкент ислом институти ва Мир Араб олий мадрасасида “Араб тили” фани бўйича ижодий имтиҳон, “Фиқҳ ва ақоид”, “Ўзбекистон тарихи” фани бўйича тест синови шаклида;\nҲадис илми мактабида “Ҳадис ва мусталаҳул ҳадис”, “Араб тили” фани бўйича ижодий имтиҳон, “Ўзбекистон тарихи” фанидан тест синови шаклида ўтказилган эди.\nЮртимизда карантин тартиблари давом этаётгани ва абитуриентларга қулайликлар яратиш мақсадида 2020-2021 ўқув йили учун диний таълим муассасаларига кириш тест имтиҳонларини истисно тариқасида фанларни қисқартириш бўйича таклифлар ҳам кўриб чиқилмоқда.\nЭслатиб ўтамизки, ўрта махсус ислом таълим муассасаларига умумий ўрта таълим (11-синф негизида) ёки ўрта махсус, касб-ҳунар таълим муассасасини тугатганлиги ҳақида ҳужжат (диплом)га эга бўлган фуқаролар, олий диний таълим муассасаларига ўрта махсус ислом таълим муассасаларини тамомлаган битирувчилар қабул қилинади.\nТаълим ва илмий-тадқиқот бўлими мудири


Москвада Қуръон ҳофизлари танлови ўтказилди\n27 январ 2021, Тошкент вақти: 03:19\nМосква XII Халқаро Қуръон ҳофизлари танлови ғолиби фаластинлик Саид Довуд ва Россия Муфтийлар Кенгаши раиси Равил Ғайнуддин.\nМосквада бўлиб ўтган XII Халқаро Қуръон ҳофизлари танловида фаластинлик Саид Довуд ғолиб деб топилди. 25 сентябр кунги тадбирда ўзбекистонлик ҳофиз ҳам иштирок этди.\nЎтган якшанба куни Москванинг “Космос” меҳмонхонасида анъанавий XII Халқаро Қуръон хофизлари танловида 36 мамлакатдан келган қироат усталари иштирок этди.\nЎтган йилдан бошлаб ЮНЕСКО маданий тадбирлари рўйхатига киритилган бу танловга Абунор Ҳасан Аҳмад (АҚШ), Ёмад Зухайр Ҳофиз (САҚ), Абдуллоҳ Алмухиб Баргут (САҚ), Маҳмуд Латфини (Эрон), Мехмет Акиф Кош (Туркия), Ислом Дашкин (Россия) каби қорилар ҳакамлик қилди. Ҳакамларга Мадинадаги Пайғамбар масжиди имом-хатиби Ёмад Зухаир Ҳофиз раислик қилди.\nТадбир Ислом мавзусида ишланган лазер шоуси билан бошланди.\nЕвропа, Осиё, Африка ва Шимолий Америкадан келган иштирокчилар қаторида танловда Ўзбекистон, Тожикистон ва Қирғизистон ҳофизлари ҳам иштирок этди, дейди Озодликка мусобақа ташкилий қўмитаси вакиласи Айшат Апиева.\n- Танловда Фаластиндан келган 28 ёшли Саид Довуд ғолиб деб топилди. Айрим маълумотларга кўра, у Қуддусдаги Ал-Ақса масжиди имомларидан бири экан. Бу йил ўтган йиллардан фарқли ўлароқ, танлов бир номинация – ҳифз бўйича, яъни Китобдан эмас, балки ёддан ўқий олиш қобилияти текширилди. Бу йилги иштирокчилар сони ҳар йилгидан анча кўп бўлди,- дейди Айшат Апина.\nУнинг сўзларига кўра, марказий-осиёлик, хусусан ўзбекистонлик иштирокчилар яхши иштирок этганига қарамасдан, танловда юқори поғоналарга кўтарила олмаган.\nҚироат усталари орасида фахрли иккинчи ўринни марокашлик 33 ёшли Холид Албузаиди, учинчиликни эса Саудия Арабистонидан келган 30 яшар Ал-Валид Ашшамсан эгаллади. 10 минг долларлик ғолиблик жамғармаси шу уч ўринни эгаллаган ҳофизлар орасида тегишли миқдорда тақсимланди.\nУндан ташқари, Москва Халқаро Қуръон ҳофизлари танлови президенти, Россия Муфтийлар Кенгаши раиси Равил Ғайнуддин россиялик иштирокчи Али Ёқубовга ҳаж сафарига бориш руҳсатномасини берди. 13 ёшли петербурглик Эмомраббони Рашидов эса “Ҳалол” марказининг махсус соврини билан тақдирланди.\nМосквадаги XII Халқаро Қуръон ҳофизлари танлови ташкилий қўмитаси раҳбарларидан бири, Россиянинг Осиё қисми мусулмонлари идораси раиси ва Россия Муфтийлар кенгаши раисдоши Нафиғулла Аширов бу "ажойиб мусобақа" асосан ислом мамлакатлари моддий ёрдами туфайли амалга ошганини таъкидлади. “Лекин уни ташкиллаштиришда Москва ҳукумати ва бошқа маҳаллий ҳокимият идоралари ҳам катта ёрдам берди”, дейди Озодликка Нафиғулла Аширов.\n- Бу Москва ёки Россия Қуръон ҳофизлари танлови халқаро миқёсда танилаётганидан даракдир. Бу тадбирга қўшилиб бораётган россиялик қироат усталари сони йилдан йилга ошиб бораётганига гувоҳ бўляпмиз. Пайғамбаримиз (с.а.в.) даврларида ва ундан кейин жуда оммавий бўлган бу каби мусобақа, афсуски Россияда деярли йўқ бўлиб кетган эди. Энди эса бизда ўзимизнинг қориларимиз борлигидан мамнунмиз, дейди Нафиғулла Аширов.\nРоссия Муфтийлар Кенгаши раисдоши Қуръон ҳофизлари танлови Россияда авж олиб бораётган миллатчилик ва неофашизмга қарши кураш йўлларидан эканлигини таъкидлаб, бундай "ажойиб қироатни эшитган ҳар қайси инсон юрагида фақат ижобий туйғулар пайдо бўлиши"га ишонишини айтди.\nБухоронинг Мир-Араб мадрасаси битирувчиси Нафиғулла Аширов ўзбек қироат мактабига юқори баҳо берди.\n- Кўпчиликка ўзбекистонлик ва тожикистонлик иштирокчиларнинг чиқишлари ёқди. Умуман олганда ўзбек-тожик қироат мактаби жуда катта тарих, ўзига хос услубга эга. Бири-бири билан чамбарчас боғлиқ ўзбек-тожик қироат мактаби дунёда кўплаб ҳофизлар томонидан тан олинган. Бизга таниш ўзбекистонлик Абдурашид қори, Обид қорилар шу мактаб вакилларидир. Афсус, айрим сабабларга кўра Обидхон қори ўз ватанини тарк этган, бу албатта жуда ачинарли ҳол. Шунга қарамасдан, ўзбек-тожик қориларининг Россия қироат санъатига қўшган ҳиссаси улкан,- дейди Нафиғулла Аширов.\nУ шунингдек, Фаластин ҳукумати БМТ Бош ассамблеясида Фаластиннинг мустақил давлат сифатида тан олинишини сўраб расмий ариза топширган бир пайтда фаластинлик ҳофизнинг бу нуфузли мусобақада ғолиб деб топилиши ортида бирор бир сиёсий асос йўқлигини таъкидлаб шундай деди.\n- Ҳайъатнинг бу қарорида қандайдир сиёсий сабаблар бўлганига ишонмайман, чунки биринчи навбатда ҳакамлар нафақат қироат гўзаллиги, балки қатор бошқа қоидалар асосида, жумладан тингловчилар реакцияси ҳам ҳисобга олинди. Лекин шунга қарамасдан, Фаластин халқининг бу ташаббуси ортида ниҳоят Фаластин-Исроил можаросининг якунланиши ётганлигига ишониб қоламиз,- дейди Озодлик билан суҳбатлашган Россия Муфтийлар кенгаши раисдоши Нафиғулла Аширов.\nЎтган йилги XI Москва Халқаро Қуръон ҳофизлари мусобақасида ҳакамлар биринчи ўринни эронлик Амин Пуяга берган эди.\nБиринчи Бутунроссия қорилар ва ҳофизлар мусобақаси 2000 йилда ўтказилган ва унда асосан Москва мадрасалари талабалари иштирок этган.\n2007 йилдан буён Россия Муфтийлар кенгаши қарори билан мусобақа халқаро даражага кўтарилди.\nЎшандан бери Россияда аёллар ўртасида ҳам қироат мусобақалари ўтказиб келинади.


Ўзбекистон Республикаси Президенти: “Кимки ўзбек тилининг латофатини ҳис қилмоқчи бўлса, мунис оналаримиз алласини тинглаб кўрсин” –Шавкат Мирзиёев.\nОнам алласида, сени меҳринг бор,\nСендан ором олган кунларим бисёр.\nБолалик чоғимга,ҳали кўзим зор,\nҚадринг баланд тутай,жон она тилим.\nШоирлар куйлайди,мадҳингга алёр,\nШеърларни битдилар,ўз тилда бисёр.\nТарихинг олисдир,достонда гулёр,\nҚадринг баланд тутай, жон она тилим.\nДавлатимиз раҳбари томонидан 2019 йил 21 октябрь куни “Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида”ги Фармони ҳамда 10 апрель санасида “Ўзбек тили байрами куни” тўғрисидаги ЎРҚ-615-сон қонуни имзоланди. Унга биноан 21 октябрь санаси юртимизда «Ўзбек тили байрами куни» деб белгиланди. Она тилимиз фидойилари ва бутун халқимиз бу хушхабарни катта хурсандчилик билан қарши олди.\nДунёда биз билган ва билмаган сир-синоатлар жуда кўп. Шулардан бири тил масаласи. Тил ҳақида гап кетганда, уни онага тенглаш одат тусига кириб қолган. Бундай ёндашув жаҳон тилларининг ҳаммасида деярли бир хил: ОНА ТИЛИ.\nМамлакатимизда она тилимиз қадрини, қаддини юксалтириш борасида самарали ишлар олиб борилмоқда. Ўзбек тилига давлат тили мақомини берилиши мамлакатимизда тилимиз ривожи, уни софлигини сақлаш ва ривожлантириш йўлида амалга ошириб келинаётган ишларни янги бир босқичга олиб чиқилиши десак хеч муболаға бўлмайди.\n“Ҳар бир миллатнинг дунёда борлиғини кўрсатадургон ойинаи ҳаёти тил ва адабиётидур”... Миллатпарвар мутафаккир Абдулла Авлонийнинг бу сўзлари ҳеч бир замонда аҳамиятини йўқотмайди. Чунки миллат деганлари тилга кўра белгиланади. Тил – миллатнинг мавжудлик шарти. Миллат вужуд бўлса, тил – руҳ. Шу боис ўзини таниган, ўзлигига эга ҳар бир миллат она тили ривожини ҳаёт-мамот масаласи деб билади. Тил тараққийси учун бор имкониятини ишга солади. Она тилимиз давлат тили мақомига эга бўлгани унинг ривожи учун ҳуқуқий кафолат демакдир. Бироқ тилнинг чинакам ривожи учун бунинг ўзигина кифоя қилмайди. Давлат тили ҳақида қонун қабул қилингани – тил тараққиётининг ҳуқуқий кафолати. Усиз бир қадам ҳам олдинга юриб бўлмаслиги аён. Шукрки, биз бундай қонунга эгамиз. Лекин тилнинг бор имконияти билан равнақ топиши учун бунинг ўзигина етарли эмас.\nТил билиш – яхши. Тил билиш бу – уйғониш. Ҳатто Ренессанс даврида ҳам одамларнинг камида икки-уч тилни билиши одатий ҳол саналган. Улуғларимиз бир тилни билган бир одам, икки тилни билган икки одам, дея ўгит бериб келганлар. Беҳбудий тўрт тилни билишни тарғиб қилади. Лекин ўзга тилни билиш ўз она тилингнинг унутиш ҳисобига бўлмаслиги лозим. Акс ҳолда, ўзликни бой бериб қўйиш мумкин.\nШу маънода бугун ҳамма Навоий бўлиши шарт! Албатта, гап унинг даҳосига тенглашиш ҳақида эмас, балки туркий тилга – она тилимизга муносабат борасида унинг сафидан жой олишимиз ҳақида бормоқда. Бугун ҳар бир ўзбек онгли равишда бориб, Навоий издоши бўлмаса, ўзлигимизга, миллий давлатчилигимизга путур етиши мумкин. Тилни ҳамда ўзликни сақлашнинг бугунги ягона йўли битта – Навоийшунос бўлмоқликдир.\nТДТУ Қўқон филиали\nЁшлар билан ишлаш, маънавият ва маърифат бўлими услубчиси М.Аҳмедова


Инҳа университети талабалари сенсорли «ақлли ниқоб» ихтиро қилишди - Terabayt.Uz\nИнҳа университети талабалари сенсорли «ақлли ниқоб» ихтиро қилишди\nТошкент шаҳридаги Инҳа университети «Компьютер ва Дастурий Инжиниринг» факультети 4-босқич талабалари Достон Мардиев ва Азиза Абдураҳмонова Ўзбекистонда коронавирусга қарши курашда ўз ҳиссаларини қўшишга қарор қилиб, «ақлли ниқоб» яратди. Бу ҳақда университет ўз расмий сайти орқали хабар бермоқда.\nЎҚИНГ: Инҳа университети биринчи имтиҳонга кириш ҳужжатларини қабул қилиш жараёнини узайтирди\nУниверситет талабаларининг фикрига кўра, бундай ниқобни қайта ва қайта ишлатса бўлади. У инсоннинг тана ҳароратига, йўтал, акс уриш ва нафас олишда бўлаётган қийинчиликни уч хил сенсорлар орқали аниқлаб бера олади.\nНиқоб мобил илова орқали телефон билан бирлаштирилган бўлиб, унинг ёрдамида ниқобга ўрнатилган сенсорлар автоматик равишда қайд этилган кўрсаткичларни смартфонга юборади. Илова ушбу маълумотни COVID-19 аломатлари билан таққослайди. Агар тасодиф бўлса, дастур аниқлик киритади.\nЎҚИНГ: Карантин шароитида барча онлайн хизматларни жамлаган Uydaqoling.uz портали ишга тушди\nCOVID-19’нинг ўзига хос белгилари мавжуд бўлиб, у бошқа ўткир юқумли кассаликлардан юқори иситма, қуруқ йўтал, нафас қисилиши каби аломатлари билан ажралиб туради. Сенсорлар туфайли ниқоб бу маълумотларни осонгина аниқлай олади. Масалан, агар одамда ҳарорат 38,5 бўлса, у тез-тез йўталса ва узоқ вақт нафас ололмаса, дастур ниқоб эгаси коронавирусдан шубҳаланаётганлиги ҳақида сигнал беради.\n«Келажакда биз бу ниқобни тиббий муассасалар билан келишилган ҳолда текширишни режалаштиряпмиз. Тегишли аломатлари бўлган одамларга тез ёрдам бериш осон бўлади», – деган ғоя муаллифларидан бўлган Азиза Абдураҳмонова.\nЛойиҳанинг яна бир муаллифи Достон Мардиевнинг таъкидлашича, айни пайтда лойиҳа якунланиб, синовдан ўтказилмоқда. Талабалар бундай ниқоблар келажакда жамият учун фойдали ва тегишли бўлади, деб умид қилмоқда.\nЎҚИНГ: Хитойлик олимлар: «Коронавирус тарқалишида кондиционернинг ҳиссаси катта!»\n#Тошкент шаҳридаги Инҳа университети #Ўзбекистон #янги технологиялар #ақлли ниқоб


Ташкент, Узбекистан (UzDaily.uz) – 2019 йилнинг 25 февралидан 3 мартгача бўлган давр мобайнида “ЎзРТХБ” АЖ да 754,6 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган битимларнинг умумий ҳажми 12,7% га пасайиб, деярли 371,2 млрд сўмни ташкил этди.\nКўриб чиқилаётган даврда биржа савдоларининг ҳажми 848,9 млрд сўмдан 655,8 млрд сўмгача тушди. Сотувлар бўйича биринчи ўринни қурилиш материаллари эгаллаб, унинг улуши 20,2% ни ташкил этди. Кейинги ўринларда нефть маҳсулотлари – 14,8%, кимё маҳсулотлари – 12,8% ва пахта толаси – 12,6% улуш билан жойлашди.\nВалюта савдо майдончаси орқали 2,3 млн АҚШ доллардан ортиққа тенг товарлар сотилди. Ўтган ҳафтада экспортга полиэтилен, Гач II ва саноат мойи сотилиб, уларнинг улушлари мос тарзда 78%, 20% ва 2% ни ташкил этди.\nЖорий 2019-йилнинг 25 февралидан 3 мартгача бўлган вақт оралиғида биржанинг Листинг комиссияси томонидан сотувчилар аризасига биноан қурилиш материаллари, қишлоқ хўжалиги, минерал ўғит, нефть маҳсулотлари ва бошқа товарларга 137 та стандарт биржа контрактлари очилди.\nКўргазма-ярмарка савдолар ҳажми аввалги ҳафтадаги кўрсаткичга нисбатан 30,6% га қисқарди ва 31,3 миллиард сўмни ташкил қилди. Кичик бизнес субъектлари томонидан амалга оширилган харидлар 25,5 миллиард сўмни ёки тузилган битимларнинг 81,5%ни эгалади.\nТузилган битимларнинг ҳажми бўйича биринчи ўринни Тошкент филиали 17,7 миллиард сўмлик келишувлар билан банд этди. Бухоро филиали 6,6 миллиард сўмга тенг келишувлар имзолаб, иккинчи ўринни, Наманган филиали 3,3 миллиард сўмга тенг келишувлар имзолаб, учинчи ўринни эгаллади.\nСотилган товарлар тузилмасига кўра, етакчи қаторларни кимё маҳсулотлари банд этди. Бундай маҳсулотлар 10,0 миллиард сўмга тенг миқдорда сотилди. Кейинги ўринлардан қурилиш материаллари (5,1 млрд сўм) ва маиший товарлар (3,3 млрд сўм) жой олди.\nКўриб чиқилаётган давр мобайнида онлайн аукцион орқали 764 та автомобиль рақамлари сотилди. Сотилган давлат рақам белгиларининг умумий суммаси деярли 3,2 миллиард сўмни ташкил қилди.\nХаридорлар таркибида етакчиликни Тошкент ва Тошкент вилояти авто ҳаваскорлари эгаллади ва уларнинг тузилган битимлар сонидаги улуши 24% га тенг. Иккинчи ўринда Самарқанд вилоятининг авто ҳаваскорлари 12% улуш билан жойлашди. Кейинги ўрин Бухоро ва Фарғона вилоятларининг авто ҳаваскорларига тегишли бўлиб, ҳар бирининг улуши 10% ни ташкил қилди. Қолган ҳудудларнинг улуши 44% га тенг.\nЭлектрон давлат харидлари тизимида 64,3 миллиард сўмдан ортиқ қийматга тенг битимлар тузилди. Бюджет ва корпоратив буюртмачиларнинг пул маблағини тежалиши 12,6 млрд сўмни ташкил этди.\nЎтган давр мобайнида бюджет буюртмачилари томонидан умумий қиймати 24,6 миллиард сўмдан ортиқ битимлар тузилган бўлса, корпоратив буюртмачилар томонидан 39,7 миллиард сўмдан зиёдга тенг шартнома электрон тарзда имзоланди.\nШу жумладан, электрон дўконда тузилган битимларнинг умумий қиймати 14,8 миллиард сўмдан ортиқни, электрон аукционда тузилган битимлар қиймати деярли 49,5 миллиард сўмдан ортиқни ташкил этди.


ОТМларда супер-контрактнинг минимал миқдори белгиланди - UzNews.uz\n29 сентября, 13:16 692 0\nОТМларда супер-контрактнинг минимал миқдори белгиланди\nТабақалаштирилган тўлов-контракти БҲМнинг 8-25 баравари миқдорида белгиланган.\n2021/2022 ўқув йили қабулида бакалавриатнинг 279 та таълим йўналишларига кириш имтиҳонлари натижаларига кўра қабул параметрлари чегарасига 4,05 баллдан ортиқ етмаган, 56,7 баллдан кам бўлмаган абитуриентлар учун табақалаштирилган тўлов-контрактнинг минимал миқдорлари тасдиқланди.\nСупер-контрактнинг миқдорини аниқлаш учун кўрсатилган коэффициентни базавий тўлов-контракт миқдорига кўпайтириш зарур. Табақалаштирилган тўлов-контрактнинг минимал миқдорлари БҲМнинг 8-25 бараварида белгиланган.\nҲавола орқали супер-контракт миқдори билан танишишингиз мумкин.\nМасалан, "Педагогика" бўлимидаги "Кимё" йўналиши бўйича стипендиясиз контракт миқдори 6 млн 412 минг сўмни ташкил қилади. Ушбу йўналишда ўрнатилган коэффициент кўрсаткичи 8. Шунда, супер-контракт миқдори 51 млн 300 минг 800 сўмни ташкил қилади.\nШу тариқа, супер-контрактнинг минимал миқдори 51 млн 300 минг 800 сўмни, максимал миқдори эса – 245 млн 231 минг 500 сўмни ташкил қилади.


02-08-2016 | 14:14\nZAMIN.UZ / Спорт / 02 Август 2016 года2 394\n“Арсенал” жамоаси бош мураббийи Арсен Венгер таркибни кучайтириш учун доимо бир қатор юлдуз футболчиларни кўришни истайди. Қуйида француз мутахассиси назарида турган футболчилар хусусида сўз юритамиз. Эдинсон Кавани, ПСЖУругвайлик ҳужумчи ПСЖни тарк этади деганидан бери, Венгернинг ҳаловати йўқолган. У Кавани бўйича қатор таклифлар билан чиққан бўлса-да, лекин ПСЖни сотишни истамаяпти. Венгер эса уругвайлик форвард билан жамоани кучайтиришни доимо режалаштириб келяпти. Гонсало Игуаин, «Ювентус»“Ювентус” илиб кетган бўлишига қарамай, Венгер Гонсалони таклиф қилишдан умидини узмаган. Аргентиналик форвард “Реал”дан кетаётганидаёқ “Арсенал” сотиб олмоқчи бўлганди. Лекин ўшанда, томонлар молиявий тарафлама келишувга эриша олмаганди. Жейми Варди, «Лестер»“Лестер”нинг юраги бўла олган Варди ҳам Венгернинг ишончига кирган. “Арсенал” Вардини сотиб олиши мумкин эди. Деярли келишувга эришилганди. Сўнгги паллада эса Варди “Лестер”дан кетмаслигини маълум қилиб, франциялик мутахассисни ҳафсаласини пир қилиб қўйди. Шунга қарамай, француз мураббийи қачондир уни “Арсенал”га олиб келишини маълум қилмоқда.Тони Кросс, «Реал»Германиялик футболчи майдонда катта кўламдаги ишларни бажаради. Якка курашлардан асло қомаслигини кўп маротаба исботлаб қўйган. Лекин, Кросс даражасидаги футболчиларни сотиб олиш осон иш эмас. Венгер эса Кросс орқали ярим ҳимояни кучайтиришни доимо истаб келган. Лекин, мақсадига эриша олмаслигига етарлича сабаблар бор. Баъзида молиявий томонлама трансфер амалга оширилмайди. Маблағ топилса, рақиб жамоа сотгиси келмай қолади. Жон Стоунс, «Эвертон»)“Эвертон”да юлдузли онларини ўтказаётган қаҳрамонимиз аллақачон Венгерни назарига тушган. Стоунз ҳимояда ўта эҳтиёткорлик билан тўп суриб келади. Шу жиҳатидан бўлса керак, Арсен Венгер унга талабгор бўлиб чиқишдан асло чарчамаяпти. Бироқ ҳар доимо ҳам мақсадга эришиб бўлмайди.\nЎқишни тавсия қиламиз «Арсенал» Вардидан умидини узди


Боғот Садоси — Page 17 — Газетаси таҳририяти\nИжтимоий сиёсий, Янгиликлар Май 7, 2020\nОТАЛАР ЖАСОРАТИ УНУТИЛМАЙДИ\nЖорий йил Иккинчи жаҳон урушида қозонилган ғалабанинг 75 йиллиги нишонланмоқда. Тарихдан маълумки, 1 ярим миллиондан зиёд Ўзбекистон фарзандлари бу қонли урушда тинчлик ва озодлик учун мардонавор жанг қилишган. Уларнинг ҳар уч нафаридан бири ўз оиласи…\nҲАЙДОВЧИЛАРНИНГ МАСТЛИК ҲОЛАТИ ҚАНДАЙ АНИҚЛАНАДИ? Қайси ҳолатларда ҳайдовчини маст ҳолда эканлигини текшириш мумкин? ҳайдовчининг оғиз бўшлиғидан алкогол ҳиди келса; ҳайдовчи бир ҳолатда тўғри тура олмаса (чайқалиб туриши); ҳайдовчининг нутқи бузилса; ҳайдовчи қўл бармоқлари қалтираса; ҳайдовчи…


Германия канслери Путин билан телефон орқали мулоқот қилди\nШольц Россия Федерацияси Президентига қўнғироқ қилди\n13 May 19:30 Жаҳон\nАзовстал ГЕРМАНИЯ канцлер Олаф Шольц Рутин РФ телефон суҳбати\nОлаф Шольц ва Путин уруш бўйича Украина-Россия музокараларини муҳокама қилишди ва Мариуполдаги Азовсталдан фуқароларни эвакуация қилишни муҳокама қилишди.\nГермания канслери Олаф Шольц 13-май, жума куни Россия президенти Владимир Путин билан телефон орқали мулоқот қилди. Бу ҳақда Кремл сайтида хабар берилди.\nҚайд этилишича, томонлар, Путиннинг сўзларига кўра, гўёки “Киев томонидан блокланган” уруш бўйича Украина-Россия музокараларини муҳокама қилган.\nБундан ташқари, Шолс ва Путин Мариуполдаги “Азовстал” заводидан тинч аҳолини эвакуация қилиш масаласини кўтардилар.\nДжилл Байден Руминияда украиналик кўчманчилар билан учрашди\nЯпония Хитойнинг ҳаракатларидан хавотирда\nЭстония Россия билан чегарада девор қуришни бошлади\nТолибон аёлларга ҳукумат лавозимларни беришга рози бўлди


«Нуронийлар эъзозда» – kktyuz.uz\nBy admin Dushanba May 6th, 2019 Dushanba May 6th, 2019\n9 май – Хотира ва Қадрлаш куни муносабати билан Қорақалпоқ давлат ёш томошабинлар театри раҳбарияти Узоқ йиллар давомида театрда меҳнат қилиб, Қорақалпоғистон Республикасида театр санъатининг ривожланишида муносиб хиссаларини қўшган, бугунги кунда бахтли қарилик гаштини сураётган бир гурух нуронийларнинг хонадонларига бориб уларнинг холидан хабар олди ва байрам совғаларини топширишди.\nҚорақалпоғистон Республикасига хизмат кўрсатган маданият ходими Аманияз Жузимбетовнинг болалик йиллари уруш йилларига тўғри келган.\nБугунги кунда Қорақалпоқ маданияти ва санъатининг «Тирик энциклопедияси» дея эъзозланадиган Аманияз ота бугун 87 ёшдалар. Театр жамоаси томонидан тайёрланган композиция отахонга жуда манзур бўлди.\nДуога қўл очган Аманияз ота Театр жамоасига миннатдорчилик билдириб, Инсон қадри улуғланган мустақил ватанимизда маданият ва санъат соҳасининг янада тараққий этишига ҳисса қўшаётган ёшларга муваффақиятлар тилади.\nШундансўнг театр жамоаси ўзининг 45 йиллик меҳнат фаолиятини театр санъатига бағишлаган отаҳон Қорақалпоғистон Республикасига ҳизмат кўрсатган артист Азат Ансатбаевнинг хонадонига йўл олишди.\nАзат Ансатбаев ёш томошабинлар театри саҳнасида кўплаб бетакрор образлар яратган устоз санъаткор. Уруш йилларида тўғилган Азат Ансатбаенинг болалик даври урушдан кейинги оғир дамларга тўғри келган. Кўпгина қийинчиликларни бошидан кечирган шунга қарамасдан, санъатга маданиятга меҳр қўйган ва шу соҳани чуқур эгаллаган.\nАзат Ансатбаевҳам Мустаққиллик йилларида 9-май хотира ва қадирлаш куни сифатида нишонланиб ўзи каби нуроний отохону-онахонларга берилаётган эътибордан мамнун эканлигини таъкидлаб, театр раҳбариятига ташриф учун миннатдорчилик билдирди.\nАдилбек Сейтов театр директори ўринбосари\nPrevious Article Театр актёрлари уруш иштирокчиларининг хонадонида\nNext Article Инсон азиз хотира муқаддас


Қўқонда футболни қандай севишади? (фотомақола)\n7 май,2017, 12:13 1722\nХабарингиз бор кеча Қўқон шаҳрида Олий лиганинг 9-туридан ўрин олган маҳаллий "Қўқон-1912" ва Тошкентнинг "Пахтакор" жамоалари ўзаро баҳс олиб боришди. Қизиқарли кечган учрашув 1:1 ҳисобида дуранг билан якунлданди.\n"Марказий" ўйингоҳ томон яқинлашиб келар эканман кечаги учрашувга турнинг марказий баҳси маъқоми бекорга берилмаганига гувоҳ бўлдим. Гарчи ўйиндан бир соат олдин стадионга келган бўлсамда, бу ердаги ҳолатдан шунчаки лол қолдим. Боиси, стадион мухлислар билан лиқ тўлган, ташқарида эса минглаб ишқибозлар стадионга киролмай, кўчада қолиб кетишган эди. Бу ҳолат эса мени бир томондан жуда ҳам қувонтирди. Мухлисларнинг яна стадионга қайтгани бу фақатгина футболимизнинг ютуғидир.\nШу сабаб мен учрашув давомида қўқонлик мухлисларнинг ўйин пайтидаги ҳис-ҳаяжонли ва қувончга тўла юзларини фотоаппаратимга муҳрлашни ният қилдим. Бугун эса сиз азиз мухлисларга Қўқондаги шоудан туширилган энг сара фотолавҳаларни намойиш этмоқчиман.\nШу куни Sports.uz интернет-ахборот портали Қўқондаги учрашувда стадионга ташриф буюрган мухлисларга ўзининг махсус флаерларини тарқатди.\nШуни алоҳида таъкидлаб ўтмоқчиманки, қўқонлик чарм тўп иҳлосмандлари учун стадионнинг кам сиғимли эканлиги ёки чипталарнинг тугаб қолгани аҳамиятсиз. Улар ўзининг севимли жамоаларини қандай қилиб бўлса ҳам қўллаб-қувватлашнинг йўлини топишади. Ишонмайсизми? Унда қуйидаги суратларни томоша қилинг:\nҲа айтганча, эшитдингизми, Қўқонда янги стадион барпо этилармиш. Ҳар ҳолда жамоа бош мураббийи Нўмон Ҳасанов учрашувдан сўнг ўтказилган матбуот анжуманида шундай деди. Ишонаманки, 30 минглик ўйингоҳ қурилса ҳам қўқонликлар ўриндиқларни тўлдириб, ўз суюклиларини қўллаб-қувватлашади. Қўқонда футболни қандай севишларини юқоридаги фотомақоламдан англаб олган бўлсангиз керак.\nSports.uz мухлислар ташрифи бўйича юқори кўрсатгичларни қайд этаётган шаҳарларда ҳам бу лойиҳани давом эттиради. Биздан узоқлашманг.\n"Қўқон-1912" футболчилари мавсум давомида нечта сариқ карточка олишган? 57 13.12.2017\n“Қўқон-1912” қайси ойда кўпроқ очко олган? 47 11.12.2017\nОлий лига: Иккинчи давра рамзий терма жамоаси (Фото) 1008 10.12.2017\nБу мавсум олий лиганинг қайси ўйинига энг кўп мухлис ташриф буюрди? (Фото) 1627 08.12.2017\nЎзбекистон U-23 терма жамоаси Тайландга жўнаб кетди 449 07.12.2017\nТеглар: Футбол Ўзбекистон Олий лига Қўқон-1912 Пахтакор


«Жазоловчи» лақабли ўзбек боксчиси январда жаҳон чемпионлиги учун рингга чиқадиHaqida.net\nHome Dunyo «Жазоловчи» лақабли ўзбек боксчиси январда жаҳон чемпионлиги учун рингга чиқади\n«Жазоловчи» лақабли ўзбек боксчиси январда жаҳон чемпионлиги учун рингга чиқади\nТОШКЕНТ, 7 ноя – Sputnik. WBC Silver чемпионлик камари соҳиби Қудратилло Абдуқаҳҳоров 18 ноябрь куни Андижонда ташкил этиладиган профессионал бокс кечасида рингга чиқади, деб хабар бермоқда «Оламспорт» нашри.\njahonnews.uzШаҳрам Ғиёсов профессионал боксга ўтиши мумкин\nХабарда айтилишича, у аслида шу ойда АҚШ заминидаги илк жангини ўтказиши керак эди.\n«Афсуски, виза муддатини ўз вақтида узайтира олмаганимиз сабабли Ўзбекистонга қайтиб келдик. Мен билан бирга Азизбек Абдуғофуров ҳам қайтди. Энди 18 ноябрь куни иккимиз ҳам Андижонда ташкил этиладиган профессионал бокс кечасида рингга чиқамиз», деган у.\nАбдуқаҳҳоровнинг айтишича, унинг рақиби ўзбекистонлик боксчи Шерзод Алимжонов бўлади.\n«Насиб қилса, декабрь ойида яна АҚШга жўнаб кетаман. Режага кўра, январь ойида жаҳон чемпионлиги камари учун рингга кўтариламан», — деган Қудратилло.\n«The Punisher» (Жазоловчи) лақаби билан танилган Қудратилло Абдуқаҳҳоров 1993 йилда Андижонда туғилган. У ҳозирда 66,6 килограмм вазнга эга боксчилар орасида WBC рейтингида 6-, WBA ва IBF рейтингларида 8-ўринда бормоқда. Қудратилло 12та жанг ўтказган бўлиб, уларнинг барчасида ғалаба қозонган ва 8та жангда рақибларини нокаутга учратган.\nЎзбекистонда инвестиция кодекси лойиҳаси ишлаб чиқилмоқда


Туркманистонда моллар COVID-12 билан касалланмоқда — Sof.uz\nЖАҲОН 114,673,519 90,228,716 2,542,556\nТуркманистоннинг Марв вилоятидаги қатор туманларида қорамоллар номаълум ўпка инфекциясидан азият чекмоқда. Бу ҳақда "Хроника Туркменистана" нашри хабар бермоқда.\nМаҳаллий ветеренарлар номаълум касалликка одамлардаги COVID-19'га қиёсан COVID-12 деб ном қўйиб олишган.\nСигирлар окситетрациклин-200 дориси билан даволанмоқда. Ветеринария шифокорлари уни товуқларга ҳам беришади, улар ҳам номаълум касаллик билан касал бўлиб қолишади. Касалланган паррандалар овозини йўқотмоқда - улар тумшуғини очишади, лекин улар товуш чиқара олмайди. Қишлоқ аҳолисининг сўзларига кўра, баъзи ҳолларда сигирлар ва товуқлар нобуд бўлади, бошқаларда улар даволанади.\nМарв вилоятида номаълум касаллик туфайли қорамолларнинг оммавий ўлими ҳақида Озодлик радиосининг туркман хизмати ҳам хабар берган. Чорваларнинг дастлабки ўлим ҳолатлари икки ой олдин қайд этилган, аммо сўнгги икки ҳафта ичида касаллик кўлами кескин ошди. Даволаш ҳайвонларга ёрдам бермаяпти.\nВетеринария шифокорлари, чорва молларининг нобуд бўлишига самолётлардан дезинфекцияловчи воситалар сепилиши сабаб бўлиши мумкин, деб тахмин қилмоқда. Улар ўтлар устига тушади, сигирлар эса кейин уларни ейди.\nМавзуга доир: Шимолий Қозоғистонда юқори патогенли парранда гриппи тарқалди\nТуркманистон чорва моллари\nКеча, 13:54 1486\nКеча, 18:40 1406\n21.09 18:40 1516 Ўзбекистон\n21.07 17:15 641 Жаҳон


Назарбоев Бердимуҳамедовни Қозоғистонга таклиф этди\n20:00 / 13.02.2017\nҚозоғистон президенти Нурсултон Назарбоев Гурбангули Бердимуҳамедовни Туркманистон президенти лавозимига қайта сайлангани муносабати билан табриклади. У ўз табригида Туркманистон раҳбарини Қозоғистонга яқин кунларда ташриф билан келишга таклиф этган.\n«Бўлиб ўтган сайлов натижалари Туркманистон фуқаролари сиз юритаётган сиёсатни қўллаб-қувватлашлари ва сизга ишонч билдиришини англатади. Сиз олиб бораётган сиёсат халқ фаровонлигини таъминлашга қаратилгандир», дейилган Қозоғистон матбуот хизмати сайтида келтирилган табрик мактубида.\nНазарбоев Қозоғистон ва Туркманистон давлатлари ўртасида дипломатик муносабатлар ўрнатилган кундан буён стратегик ҳамкорлик асосидаги бу муносабатлар йилдан-йилга мустаҳкамланиб бораётганини қайд этган.\nМатбуот хизмати маълумотига кўра, Назарбоев Туркманистон раҳбарини яқин вақтлар ичида Қозоғистонга расмий ташриф билан келишга таклиф этган.\n22:29 / 23.03.2017\n18:28 / 23.03.2017


1998 йил 30 октябрь, 57-сон\nБУХГАЛТЕРИЯ БАЛАНСИ ТУЗИЛГАН САНАДАН КЕЙИНГИ ХЎЖАЛИК ФАОЛИЯТиНИНГ НАЗАРДА ТУТИЛМАГАН ҲОЛАТЛАРИ ВА ЮЗ БЕРАДИГАН ҲОДИСАЛАРИ\n[Ўзбекистон Республикаси Адлия вазирлиги томонидан 1998 йил 23 декабрда 578-сон билан давлат рўйхатидан ўтказилган]\n— кутилмаган вазиятлар бўйича;\n— бухгалтерия балансини тузиш санасидан кейин хўжалик фаолиятида юз берадиган ҳодисалар бўйича.\n— суғурта компаниясининг ҳаётни суғурта қилиш бўйича берилган суғурта полислари юзасидан вужудга келадиган мажбуриятлари;\n— узоқ муддатли лизинг контрактлари бўйича вужудга келадиган мажбуриятлар (қ. «Лизинг ҳисоби» БҲМС);\n— кутилмаган вазиятлар натижасида олинган фойда (даромад) солиқлари.\nКутилмаган вазият — бу шундай вазиятки, унинг пировард натижаси (фойда ёки зарар) келгусида битта ёки бир нечта номуайян вазиятларнинг содир бўлиш ҳолати билангина тасдиқланади. Яъни бундай ҳолатда бухгалтерия баланси тузилганидан кейин номуайян вазиятларнинг содир бўлиши натижасида хўжалик субъекти фойда олади ёки зарар кўради.\nБухгалтерия баланси тузилганидан кейин содир бўладиган хўжалик фаолиятидаги ҳодисалар — бу ҳам кўнгилли ҳам кўнгилсиз ҳодисаларки, улар бухгалтерия балансини тузиш санаси билан молиявий ҳисоботни эълон қилиш учун тасдиқлаш санаси ўртасидаги оралиқда юз беради.\n— бухгалтерия балансини тузиш санасида мавжуд бўлган ва келгусида юз берадиган ҳодисалар;\n— бухгалтерия балансини тузиш санасида (санасидан кейин) мавжуд бўлмаган ва келгусида юз берадиган ҳодисалар.\n6. Ушбу стандартда «кутилмаган вазиятлар» деганда бухгалтерия балансини тузиш санасидаги муайян вазиятлар тушуниладики, уларнинг молиявий натижалари келгусида юз берадиган воқеалар оқибатида аниқланади. Бундай вазиятлар молиявий ҳисоботда ҳисоблаш тамойилига мувофиқ акс эттирилади.\n— миқдори бўйича;\n— умумий баён воситаси билан.\nКУТИЛМАГАН ЗАРАРЛАР ҲИСОБИ\n— бухгалтерия балансини тузиш санасида келгусидаги воқеалар натижасида ҳар қандай мумкин бўлган қоплаш маблағини ҳисобга қабул қилиш эҳтимоли активлар қийматини пасайтириб юборади, бундай қоплаш маблағлари мажбурият ҳисобланади;\n— келгусида кўриладиган зарарлар қийматини (баҳосини) аниқлаш имконияти мавжуд бўлса.\n12. Ишлаб чиқариш фаолиятида умумий ёки аниқлиги номуайян хатарлар учун ҳисобланган суммалар, бухгалтерия балансини тузиш санасида кутилмаган вазиятларга тааллуқли эмас ва шу боисдан кутилмаган вазиятлар сифатида кўриб чиқилмайди.\nКУТИЛМАГАН ФОЙДАЛАР ҲИСОБИ\nКУТИЛМАГАН ҲОЛАТЛАРНИ БАҲОЛАШ\n15. Агар кутилмаган ҳолатларнинг вужудга келиш эҳтимолини ҳосил қиладиган вазият шунга ўхшаш кўплаб вазиятлар билан бир хил бўлса, у ҳолда айрим кутилмаган ҳолатларнинг аҳамиятини акс эттирувчи сумма шундай вазиятлар гуруҳида кўрсатилади. Масалан, сотилган товарлар бўйича кафолатлар, шубҳали дебиторлик қарзлар.\nКУТИЛМАГАН ҲОЛАТЛАРНИ ЁРИТИШ\n— кутилмаган ҳолатларнинг моҳияти;\n— келгусидаги натижаларга таъсир этиши мумкин бўлган номуайян воқеалар;\n— молиявий таъсирни баҳолаш ёки бундай баҳолашни ўтказиш мумкин эмаслигини исботлаш.\nБУХГАЛТЕРИЯ БАЛАНСИНИ ТУЗИШ САНАСИДАН КЕЙИН ХЎЖАЛИК ФАОЛИЯТИДА ЮЗ БЕРАДИГАН ҲОДИСАЛАР\n18. Бухгалтерия балансини тузиш санаси билан молиявий ҳисоботларни эълон қилиш учун тасдиқлаш санаси ўртасида юз берадиган ҳодисалар активларга ва мажбуриятларга тузатишлар киритиш заруратини ёхуд уларни ёритиш заруратини кўрсатиши мумкин.\n19. Активлар ва пассивлар балансини тузиш санасидан кейин хўжалик фаолиятида юз берган, узлуксизлик тамоили барча субъектга ёки унинг бир қисмига нисбатан оқланмаганлигини, яъни субъект банкрот бўлганлигини кўрсатувчи ҳодисалар бўйича тузатилиши керак.\n21. Бухгалтерия балансини тузиш санасидан кейин юз берган хўжалик фаолиятидаги воқеалар шуни кўрсатиши мумкинки, бутун субъект ёки унинг бир қисми ишлаб чиқаришнинг узлуксизлиги тамойилига мос келмаслигини. Хўжалик юритувчи субъектнинг баланси молиявий ҳолатни ташхис қилиш натижасида молиявий ҳолат ёмонлашганлигини, яъни ноқобилликни кўрсатади, бунда молиявий ҳисоботни эълон қилиш учун тасдиқлашда узлуксизлик тамойилидан фойдаланиш масаласи кўриб чиқилади.\n22. Агар балансни тузиш санасидан кейин юз берган ҳодисалар молиявий ҳисоботни тузиш санасида активлар ва пассивларнинг ҳолатига таъсир ўтказмаган бўлса, бироқ улар шу қадар муҳимки, бундай ахборотни ошкор қилмаслик молиявий ҳисоботлардан фойдаланувчиларнинг қарорларини таҳлил этиш ва қабул қилишга таъсир этиши мумкин бўлса, у ҳолда ана шу ҳодисаларнинг моҳияти молиявий ҳисоботга тушунтириш хатида ёритиб берилади.\n23. Кутилмаган ҳолатлар солиққа тортишнинг молиявий аҳволига ҳамда даврга тааллуқли бўлган, молиявий ҳисоботда акс эттирилган ва балансни тузиш санасидан кейин таклиф этилган ва эълон қилинган дивидендларга таъсир ўтказган тақдирда, молиявий ҳисоботлар тасдиқлангунигача тузатишлар киритиш ёхуд очиб берилиши керак.\n24. Агар бухгалтерия балансини тузиш санасидан кейин юз берган хўжалик фаолиятидаги ҳодисаларни очиш талаб этиладиган бўлса, — қуйидаги ахборотлар тақдим этилиши керак:\n— операциянинг моҳияти;\n— молиявий таъсирга баҳо бериш ёки бундай баҳолашни ўтказиб бўлмаслик тўғрисидаги ахборот.


Қосимовни енгган Абрамов, Фарғонада тўхтаган «Сурхон», ғалаба билан бошлаган Бақоев – Суперлигада 5-тур якунлари\nСпорт 12:38 / 23.04.2019 11911\nСуперлигада 5-тур ўйинлари якунланди. Ўтган турда Термизда очко йўқотган «Пахтакор» бу турда хато қилмади ва жиддий қаршилик кўрсатган «Динамо»ни мағлуб этди. «Локомотив» кетма-кет тўртинчи, «Бунёдкор» эса кетма-кет учинчи ғалабасини қўлга киритди. Миржалол Қосимов ҳамда Вадим Абрамов ўртасидаги баҳс мухлисларнинг диққат марказида бўлди. Қуйида турнинг қизиқарли воқеаларини эслаймиз.\n«Андижон» ниҳоят ўз майдонида ўйнади. «Насаф»ни мағлуб этган футболчилар 10 миллион сўмдан мукофот олишди. Битта футболчига «Жентра» совға қилинди\n5-турни «Андижон» – «Насаф» ўйини очиб берди. Андижонликлар ниҳоят ўз майдонларида ўйин ўтказишди. Кичик танаффусдан сўнг юқори дивизионга қайтган «Андижон» ўз майдонидаги илк ўйинини «Насаф»га қарши ўтказди. Бу ўйинга бўлган эътибор катта бўлди. Андижон вилоят ҳокими футболга қизиқиши сир эмас. У ўйиндан кейин ҳам ғалабани футболчилар билан нишонлаб, «Андижон полкаси»га ҳам рақсга тушишга улгурди.\nБу баҳсда «Насаф»нинг имкониятлари юқори баҳоланаётганди, лекин кутилмаганда Рўзиқул Бердиев шогирдлари имкониятни бой буриб қўйишди. Ўйиндан сўнг андижонлик футболчилар 10 миллион сўмдан мукофот пули олишди. Ярим ҳимоячи Фарҳод Бекмуродовга «Жентра» машинаси ҳам совға қилинди.\n«Динамо» 75 дақиқа чидади\nЎтган турда «Пахтакор» Термизда «Сурхон» билан ўйинда жиддий қаршиликка дуч келиб, илк марта очко йўқотганди. 5-турда «Пахтакор» ўз майдонида «Динамо»ни қабул қилди. Бу баҳсдан сўнг «Пахтакор» Чемпионлар Лигаси доирасидаги «Ас Садд»га қарши ўйинга жўнаб кетиши сабаб Арвеладзе шогирдлари учун «Динамо»ни енгиш муҳим эди.\nСамарқандликлар Тошкентдаги ўйинда 75 дақиқа «Пахтакор»нинг ҳужумларига дош беришди. Аввалига Жавоҳир Сиддиқов кутилмаганда бош билан дарвозани ишғол қилди, кейинроқ Жалолиддин Машарипов супер гол уриб, «Пахтакор»га 2:0 ҳисобида ғалаба келтирди. Бу ўйинда икки томондаги мухлислар ҳам хурсанд бўлганини айтиш керак. «Пахтакор» мухлислари ғалаба учун, самарқандлик мухдислар Про-лигадан чиқиб келган жамоалари рақобатбардош бўлгани учун хурсанд бўлишди.\nАбрамов Қосимовни мағлуб этди\nТурнинг энг интригали ўйини Олмалиқда ўтказилди. ОКМК ўз майдонида «Бунёдкор»ни қабул қилди. Мезбон жамоани Миржалол Қосимов бошқаради. «Бунёдкор»ни эса Вадим Абрамов. Бу икки мураббий ўртасидаги рақобат доим мухлисларни қизиқтириб келган. Охирги марта бу мураббийлар тўқнаш келишганида «Бунёдкор»ни Миржалол Қосимов бошқарарди. Тақдир тақозоси билан эндиликда «қалдирғочлар»ни Вадим Абрамов бошқармоқда.\nБироқ Қосимов давридаги «Бунёдкор» билан ҳозирги «Бунёдкор»нинг фарқи катта. Бугун жамоани кўплаб етакчилар тарк этишган ва ҳозирги «Бунёдкор» клубнинг ўз тарбияланувчиларидан иборат. Шу сабаб Олмалиқдаги баҳсда Қосимов шогирдларининг имкониятлари юқорироқ эди. Ёш «қалдирғочлар» кетма-кет учинчи ўйинда ғалаба қозонишгани аҳамиятли. Бу ўйинда олмалиқликлар устунликка ҳам эга бўлишди, лекин...\nЛутфулло Тўраев Тони Кросс услубида гол урди\nОлмалиқдаги ўйинда ягона бўлган голга Лутфулло Тўраев муаллифлик қилди. Биринчи бўлим якунида Тўраев жарима зарбасини Тони Кроос услубида амалга ошириб, гол урди. Кроос ЖЧ-2018 гуруҳ босқичида Швеция дарвозасига шундай гол урганди. Лутфулла ўтган мавсум Олмалиқда ўйнагани сабаб собиқ жамоаси дарвозасига урган голини нишонламади ва шу тариқа олмалиқликларга ҳурмат бажо келтирди.\nБир қадам орқага, тўрт қадам олдинга – «Локомотив» кетма-кет 4-ўйинда ғалаба қозонди\nАмалдаги чемпион ва бу номни уч йилдан буён ҳеч кимга бермаётган «Локомотив» 5-турда «Бухоро» меҳмони бўлди. 1-турда «Пахтакор»га мағлуб бўлган «темирйўлчилар» кейинчалик фақат ғалаба қозонишмоқда. Олдинги турларда «Навбаҳор», «Андижон» ва ОКМКни мағлуб этган Фёдоров шогирдлари Бухорода қийинчиликсиз ғалаба қозонишди.\nБу ўйинда «Бухоро»даги ўйинлари сабаб «Локомотив»дан таклиф олган Арслонмурод Омонов янги жамоаси сафидаги энг яхши ўйинини ўтказди. Туркманистон миллий жамоаси сардори жарима зарбасидан урган чиройли голи билан ҳисобни очди ва «Локомотив»нинг ғалабасига ўз ҳиссасини қўшди. Ўйиндан сўнг бухоролик мухлислар Арслонмуродни илиқ кузатиб қўйишди. Бу ғалабадан сўнг «Локомотив» очколари сонини 12 тага етказиб, жадвалда иккинчи ўринга кўтарилди. Фёдоров шогирдлари етакчи «Пахтакор»дан 1 очко ортда қолишмоқда.\n«Бу ҳакам ўйинларни бузавериб, ўрганиб кетган...»\nОхирги икки турда 10 та гол ўтказиб юборган «Қўқон-1912» бу турда Навоийда меҳмон бўлди. Ўз майдонида яхши ўйин кўрсатаётган «Қизилқум» бир қарашда тушкун кайфиятда бўлган қўқонликларни осонлик билан мағлуб этишини тахмин қилганлар кўпчилик эди. Аммо бундай бўлмади.\nҚўқонликлар сардори ва ўзбек футболида стандартларни амалга ошириш бўйича энг кучли футболчилардан бири Мурод Холмуҳаммедов ўйин тақдирини ҳал қилди. Ҳимоячи 90+1-дақиқада жарима зарбасини супер гол билан якунлади. Бизда жарима зарбасини яқин бурчакка айлантириб урадиган футболчилар кўп эмас. Шу сабаб Муроднинг голи алоҳида қадрлашга муносиб. Бу гол «Қўқон-1912»га мавсумдаги илк ғалабани келтирди. Навоийдаги ғалаба Нўъмон Ҳасановни ҳам истеъфодан қутқариб қолди десак бўлади. Бироқ бу ўйинни кўпчилик «Қизилқум» мураббийи Ҳамиджон Актамовнинг гапи билан эслаб қолди.\nЎйиннинг 87-дақиқасида «Қизилқум» футболчиси Миржалол Қосимов жарима майдончаси ичида йиқилиб тушди, бироқ ҳакам пенальти бўлмаганини кўрсатди. 90+2-дақиқада мезбонларнинг яна бир вакили Элгужа Григалашвили жарима майдончаси ичида йиқилди. Бу ерда ҳам Темур Тўхтасинов пенальти белгиламади. Бу вазиятларда пенальти борми ёки йўқлигини аниқлаш бизнинг ишимиз эмас, лекин ҳакамнинг қарорлари маҳаллий мухлисларнинг кескин эътирозига сабаб бўлгани факт.\n«Қизилқум» мураббийи Ҳамиджон Актамов ўйиндан сўнг ҳакамнинг ҳаракатларини кескин қоралади: «Бу ҳакам ўйинларни бузавериб ўрганиб кетган. У ҳар вазиятда ҳуштак чалаверди-чалаверди ва бу футболчиларга салбий таъсир қилди».\n«Сурхон» Фарғонада тўхтади\n5-тур олдидан турнир жадвалида иккинчи ўринда бораётган «Сурхон» Фарғонада «Навбаҳор» меҳмони бўлди. Ҳа, «Навбаҳор» ҳамон ўз ўйинларини Фарғонадаги «Истиқлол» стадионида ўтказмоқда. Канчельскиснинг таъбири билан айтганда, оддий шуғулланадиган стадиони бўлмаган «Навбаҳор» ўтган турда Қаршида «Насаф»ни мағлуб этиб кичик сенсацияга сабаб бўлганди. Бу турда эса собиқ «МЮ» футболчисининг жамоаси мағлубият нималигини билмай келаётган «Сурхон»ни оз эмас, кўп эмас, нақ 3:0 ҳисобида мағлуб этди.\nНаманганликлар барча голларни охирги 15 дақиқада уришгани уларнинг жисмоний ҳолат яхши эканини кўрсатади. Икки ўйиндаги кетма-кет ғалабадан сўнг «Навбаҳор» ўтган мавсумда учинчи ўринни қўлга киритган жамоа эканини яна эсга туширди. Афтидан, Азиз Турғунбоевнинг йўқлиги энди сезилмай бошлагандек...\nБақоев ғалаба билан бошлади\nСуперлигада мавсумнинг илк ғалабасини қўлга киритган «Сўғдиёна» кейинчалик кетма-кет учта ўйинда мағлуб бўлди. «Бунёдкор»ни енгган Лушчан шогирдлари кейинчалик «Насаф», «Динамо» ва «Сурхон» каби жамоаларга мағлуб бўлиб, охирги поғоналарга тушиб кетишди. Оқибатда ўтган мавсумдан буён Сергей Лушчанга имконият бериб тоқати тоқ бўлган «Сўғдиёна» клуби раҳбарияти мураббийни истеъфога чиқарди ва унинг ўрнига Улуғбек Бақоев келди.\nБақоев пул бор жойда яхши ишлашни билади. Бу гапни бежизга айтмадик, чунки «Бухоро» ўзига тинч бўлган вақтларда Бақоев билан етакчилар сафида борарди. Ўтган мавсумнинг иккинчи ярмида, яъни «Бухоро» иқтисодий танг ҳолатда қолганида натижалар ёмонлашиб кетгани сўзимизни исботлайди.\n«Сўғдиёна»нинг ҳомийлари қаторига назар солсангиз, жамоанинг иқтисодий ҳолат яхши эканини биласиз. Шу сабаб Бақоев «иқтисодий барқарорлик ҳолатида» яхши жамоа тузишини кутса бўлади. «Сўғдиёна» Бақоев мураббийлигидаги илк ўйинда «Металлург»ни мағлуб этди. Жамоа футболчилари жўшқинлик билан ҳаракат қилишгани уларни Бақоев бошқарганини кўрсатиб турарди. Бақаоев футболчиларни қандай қилиб «ёндиришни» биладиган мураббий.\n«Сўғдиёна»нинг икки голи ҳам узоқ масофадан киритилди. Аввалига Шоҳруз Норхонов жарима майдончасида фаоллик кўрсатиб, ҳисобни очди, иккинчи бўлимда эса марказий ҳимоячи Элёр Орифов жарима зарбасини голга айлантирди. Шу тариқа Бақаоев Жиззахдаги фаолиятини ғалаба билан бошлади.\nЖаримасига – гол...\nФутболда ҳар хил голлар бўлади. Улар орасида жарима зарбасидан уриладиган голлар алоҳида қадрланади, чунки ҳар ким ҳам жарима зарбасидан гол ура олмайди. Бунинг устига жарима зарбасини тепаётган футболчи тўпни қаерга йўналтираётганини аниқ билади, яъни жарима зарбасидан тахминий голлар урилмайди.\nСуперлига 5-турида жаримадан чиройли голлар урилди. ОКМК – «Бунёдкор» ўйинида «қалдирғочлар» етакчиси Лутфулло Тўраев, «Қизилқум» - «Қўқон-1912» ўйинида қўқонликлар сардори Мурод Холуҳаммедов, «Сўғдиёна» - «Металлург» ўйинида эса жиззахликлар етакчиси Элёр Орифов жарима зарбасидан гол уришди.\nБу голларнинг барчаси ўзгача чиройли бўлди. Лутфулло Тўраев ўткир бурчакдан туриб дарвозани аниқ нишонга олди. Элёр Орифов марказдан туриб яқин бурчакни чўтлади. Мурод Холмуҳаммедовнинг голи эса супер чиқди. Унинг зарбаси «жонли девор»ни айланиб ўтиб голга айланди. Бу гол чемпионат кўрки бўлди.\nҲафта қаҳрамони – Лутфулло Тўраев\nОКМК – «Бунёдкор» ўйини ҳақида кўп гапирдик ва бу бежизга эмас. Ахир футболимиздаги икки энг кучли мураббий тўқнаш келган ўйин ҳақида кўпроқ гапирмасак ҳам бўлмайди-да. Айнан мана шу ўйинда ягона голни урган Лутфулло Тўраевни ҳафта қаҳрамони деб топдик. 10 синф болалари гол уриб юрган «Бунёдкор»да учта тажрибали футболчи бор: Мурод Зуҳуров, Лутфулло Тўраев, Анвар Ғофуров. Бу уч футболчи ёшларни эргаштиришни яхши уддалашмоқда.\nЛутфулло Тўраев олдинги ўйинларда тестдан ўта олмагани сабаб қатнашмаётганди. Олмалиқдаги ўйинда эса Тўраев супер голи билан жамоасига ғалаба келтирди. Унинг голи Тони Кросснинг Швецияга урган машҳур голини эслатиб юборганини айтдик. Тўраевни нафақат чиройли голи сабаб, балки ёш жамоадошларини ортидан эргаштириб, ҳақиқий етакчига айлангани боис ҳам ҳафтанинг энг яхши футболчиси деб топдик.


Украина қарзини реструктуризация қилиш сўзлашувлари келаси ҳафта бошланади\nБир нечa ҳaфтaгa чўзилгaн бaҳслaрдaн сўнг Укрaинa вa унинг кредиторлaри келaси ҳaфтa мaмлaкaт қaрзини реструктуризaция қилиш бўйичa сўзлaшувлaрни бошлaшгa келишиб олишди.\nТaрaфлaрнинг 1 июль куни Вaшингтондaги Хaлқaро вaлютa жaмғaрмaсининг бош қaроргоҳидa ўтган учрaшувидaн сўнг эълон қилингaн қўшмa бaёнотдa айтилишича, сўзлaшувлaр мaҳфий тaрздa олиб борилaди.\nAсосaн AҚШдaги тўрттa сaрмоя фондлaридaн иборaт кредиторлaргa нисбaтaн Укрaинaгa берилгaн қaрзлaрдaн воз кечишга босим ўтказилаётгани айтилмоқда.\nХaлқaро вaлютa фонди мaрт ойидa Укрaинaгa тaклиф этилгaн 17,5 миллиaрд доллaрлик қутқaрув режaси шaрти ўлaроқ мaмлaкaт келaси тўрт йил ичидa қaрзлaрини реструктуризaция қилиш орқaли қўшимчa 15,3 миллиaрд доллaр жaлб қилиши талаб қилинган эди.\nБироқ кредиторлaр Укрaинa қaрзидaн воз кечиш ўрнигa унинг тўлов муддaтини узaйтиришгa уриниб келмоқдaлaр.


Еркин Қарақалпақстан Вести Каракалпакстана 00:48:34, 21.04.2019\nШОМАНАЙЛЫЛАРДЫҢ АЯҚ АЛЫСЫ ШЫЙРАҚ...\nЖыл сайын елимизде жаңалықлар, өзгерислер жүз берип атыр. Қала ҳәм аўылларымызда жаңа имаратлар бой тиклеп, халықтың турмыс шараяты жақсы тәрепке өзгермекте.\nБундай ийгиликли ислерде энергетика тараўы хызметкерлери шетте қалып атырған жоқ. Атап айтқанда, Өзбекстан Республикасы Президентиниң 2018-жыл 29-марттағы «Абат аўыл бағдарламасы ҳаққында»ғы Пәрманын орынлаў мақсетинде «Қарақалпақ аймақлық электр тармақлары кәрханасы» акционерлик жәмийетине қараслы районлық бөлимлеринде ири көлемдеги жумыслар әмелге асырылмақта.\nЖумысты шөлкемлестириў, график кестесинде белгиленген тапсырмаларды орынлаўда Шоманай районлық электр тәмийинлеўши кәрханасы хызметкерлери басқаларға үлги болмақта. Негизинде, райондағы «Кетенлер» ҳәм «Мамый» аўыл пуқаралар жыйынлары «Абат аўыл бағдарламасы»на киргизилип, бүгинги күнде қурылыс жумыслары бир тегис жүргизилмекте.\nШоманай районлық электр тәмийинлеўши кәрханасының бас инженери Фарҳад Мурзамуратов пенен «Мамый» аўыл пуқаралар жыйыны аймағында исленип атырған жумыслардың барысы менен таныстық. Бул жердеги объектлерге жуўапкер уста И.Бекимбетов шәкиртлери менен әдеўир жумысты бир ийиннен атқарып жүр екен. Аўыл пуқаралар жыйыны аймағындағы «Тоғай» аўылында 3 дана трансформатор пунктлерине ҳәм узынлығы 3 километр 700 метр аралыққа ҳаўа узатыў тармақларына ири оңлаў жумыслары, 5 километр 100 метр аралыққа заманагөй СИП тармағын тартып, реконструкциялаў, қуўатлылығы 100 кВА ҳәм 160 кВА КТП маркалы еки трансформатор пунктин жаңадан орнатыў айтар аўызға аңсат түйилсе де, оны орынлаў оңай емес. Бөлим устасының талапшаңлығы, хызметине жуўапкершилиги, шәкиртлери электромонтёрлар Д.Әўезов, Н.Жумабаев, К.Қыдыровлардың марапатын берип, аўызбиршиликте ислесиўи, усындай ири көлемдеги жумыстың сапалы ҳәм өз мүддетинде орынланыўына ерисилди. Олардың мийнети нәтийжесинде «Мамый» АПЖ аймағында жасаўшы 220 шаңарақ, мектеп, мектепке шекемги билимлендириў мәкемеси ҳәм 4 исбилерменниң саўда орынлары сапалы электр энергиясы менен тәмийинленди. Аўыл халқы олардың хызметинен рийза.\nАл, «Кетенлер» АПЖ «Тажен ой» аўылы участкасындағы қурылыс жумысларына бөлим устасы Қ.Оразбаев басшылық етип атыр. Бул аўылда да тилге тийек етерликтей жумыслар исленген. Көп жыллардан берли қалыўсыз хызмет атқарған 106-трансформатор пунктиндеги 63 кВА тармақ трансформатор орнына 100 кВА заманагөй үлгидеги трансформатор жаңадан орнатылды. Жоқары кернеўли 2 километр 100 метр аралыққа 10 кВ «Кетенлер» ҳаўа тармағына 20 дана темир-бетон бағаналар орнатылып, ири оңлаў жумыслары жүргизилди. Буннан тысқары, 2 километр 300 метр аралыққа 10 кВ ҳаўа тармағына ири оңлаў, 3 километр 370 метр аралыққа 0,4 кВ ҳаўа тармағына реконструкция жумыслары исленип атыр. Ең баслысы, бундай жаңаланыўлар аўыл турғынларын электр энергиясы менен тәмийинлеўди жақсылады.\n Бәҳәр, гүз, қыс мәўсимлеринде жаўын-шашын, қарына қосыла дүбелей, даўыл турса, электр линиялары басымға шыдамай насазлықлар келтирип шығарады. Тәбияттан келген апатшылықтан авария бирнешше жерде жүзбериў итималы жоқ емес. Сол себепли, авария болған жерлердеги насазлықларды бирден оңлаўдың илажы болмайды. Лекин, усыған қарамастан авариялық хызмет бригадасының электромонтёрлары ҳәрдайым үлгерип жүр. Жаңадан тартылған кабель линиялары, трансформаторлар тутыныўшыларымызға қосымша жүклемени тең бөлистирип беретуғынлығына исенемиз, - дейди районлық электр тәмийинлеўши кәрханасының бас инженери Фарҳад Мурзамуратов.\nКәрханада гүз-қыс мәўсимине таярлық жумыслары тастыйықланған кесте тийкарында алып барылмақта. Үстимиздеги жылда 28 трансформатор пунктине ири оңлаў жумыслары ислениўи тийис болып, ҳәзирги күнде 18ине оңлаў жумыслары исленди. Буған қосымша 27 километр 500 метр аралыққа 10 кВ ҳаўа тармағын ири оңлаў жумысларынан 14 километри сапалы жуўмақланды. Ал, 40 километр 0,4 кВ ҳаўа тармағына ири оңлаў жумысларынан ҳәзирги күнде 18,8 километри табыслы жуўмақланды.\nХалықтың электр энергиясына деген талабын жақсылаў мақсетинде кәрхана хызметкерлери тастыйықланған кестеден изден қалмаўға тырысып атыр.\nСәне: 10.07.2018 06:55:00


Бугунги кунда юзлаб маҳаллалар, турар жой мавзеларида янги хизмат кўрсатиш шохобчалари, нон ва қандолатчилик цехлари, савдо нуқталари, гўзаллик салонларининг барпо этилишига тадбиркорлар, хусусан аёл тадбиркорлар томонидан банкларнинг қарз маблағларидан самарали фойдаланиш натижаси ўлароқ эришилмоқда. Айниқса, Президентимизнинг 2004 йил 25 майдаги «Ўзбекистон хотин-қизлар қўмитаси фаолиятини қўллаб-қувватлаш борасидаги қўшимча чора-тадбирлар тўғрисида»ги ПФ-3434-сон Фармони хотин-қизларимизнинг мамлакат социал-иқтисодий ҳаётидаги фаоллигини оширишга катта туртки бўлди. Миллий матбуот марказида ташкил этилган Хотин-қизлар тадбиркорлигини молиявий қўллаб-қувватлаш, оилавий бизнесни ривожлантириш ва бандликни таъминлаш масалаларига бағишланган матбуот анжуманида шулар ҳақида сўз борди.\nУмуман, Ўзбекистонда тадбиркор аёллар қандай шарт-шароитларда фаолият юритишмоқда, кредитлар олиш борасида уларда қандай муаммолар бор, гаров мулкини тақдим этишда қийинчиликлар мавжудми?\nЎтказилган тадқиқотларнинг гувоҳлик беришича, тадбиркор аёлларнинг 67 фоизи бошланғич капитал маблағларини оиласи ва яқинларидан (шунинг 39 фоизи – турмуш ўртоғидан), 33 фоизи эса банк кредитлари ҳисобидан шакллантирар экан. Бу, албатта, хотин-қизларнинг банк тизимига ишончсизлиги ёки бошқа сабабдан эмас, балки шу тарзда маблағга эга бўлиш нисбатан осон туюлиши омили билан боғлиқ бўлса ажаб эмас. Чунки қуйида келтирилган жадвал ҳар ҳолда тадбиркор аёллар тижорат банкларидан кредитларни йилдан йилга кўпроқ олишаётганини тасдиқлайди.\nРеспублика тижорат банклари томонидан аёлларга ажратилган кредитларнинг ҳажми\n90, 1 млрд сўм\n148,7 млрд сўм\n204,2 млрд сўм\n264,9 млрд сўм\n335, 5 млрд сўм\n491,7 млрд сўм\n697,8 млрд сўм\n– Албатта, тижорат банклари тадбиркорликни, айниқса хотин-қизлар тадбиркорлигини молиявий қўллаб-қувватлашда фаол иштирок этмоқда, – дейди Ўзбекистон Хотин-қизлар қўмитаси бўлим бошлиғи Дилбар Олимжонова. – Ҳамкорликдаги фаолиятимиз натижасида ҳатто банклардан кредит олишда асосий тўсиқ бўладиган гаров таъминоти масаласини ҳам ҳал этишга муваффақ бўлинди.\nДарҳақиқат, кредит олиш борасида гаров таъминоти муҳим ва ҳал этилиши қийин масалалардан ҳисобланади. Лекин республика Хотин-қизлар қўмитаси бу масалани UNWOMEN (Бирлашган Миллатлар Ташкилотининг Аёллар тузилмаси) кўмагида қисман ҳал этишга эришди: ушбу халқаро ташкилот ҳамкорлиги ва «Микрокредитбанк»нинг молиявий кўмаги остида «Ўзбекистон аёлларининг иқтисодий ҳуқуқларини ҳаётга кенг татбиқ этиш» лойиҳаси доирасида республикамизнинг 6 та ҳудудидаги маҳаллаларда кам таъминланган аёлларга гуруҳ кафиллиги асосида кредитлар бериш тажрибаси амалга оширилди. Кредит маблағларининг асосий ва фоиз суммалари ўз вақтида, тўлиқ қайтарилиши банкларнинг бундай мижозларга ишончи ортишига олиб келди. Гуруҳ кафиллиги остида кредитлаш тажрибасини янада кенгроқ оммалаштириш учун Хотин-қизлар қўмитаси Марказий банкка тегишли таклифлар билан чиқмоқда.\nМатбуот анжуманида сўзга чиққан банк ходимлари яқин хориж мамлакатлари банкларидаги активларнинг 50-55 фоизини муаммоли кредитлар ташкил этишини эътироф этишди. Айни вақтда бу борада бизнинг банк тизимимизда муаммоли кредитлар улуши унча катта эмаслиги, кредитларнинг қайтарилиш даражаси юқорилиги яхши кўрсаткич эканлиги таъкидланди. Айниқса, тадбиркор аёллар томонидан олинаётган кредитлар ўз вақтида ва тўлиқ қайтарилаётгани билан алоҳида ажралиб турганлиги боис, сўнгги 10 йил давомида уларни кредитлаш 30 баробардан зиёдга ўсди ва 2,6 трлн сўмдан ошди. «Соғлом бола йили»да эса айнан хотин-қизлар тадбиркорлиги учун тижорат банклари томонидан 600 млрд сўмдан зиёд кредитлар ажратилиши кўзда тутилган.\nЯна бир эътиборли жиҳат шундаки, ишчи-ходимларининг 50 фоиздан ортиғини хотин-қизлар ташкил этган кичик тадбиркорлик субъектларига тижорат банкларимиз имтиёзли кредитлар ажратиб келаётир.\nШу билан бирга аёллар тадбиркорлигини қўллаб-қувватлашни кенгайтириш мақсадида тижорат банклари чет эллик инвесторлар билан ҳам ҳамкорликни йўлга қўйишган. Хусусан, Халқ банки ва «Микрокредитбанк» Халқаро ҳамкорлик бўйича омонат кассалари жамғармаси (Германия) билан ҳамкорлик муносабатларини ўрнатган. Ана шу ҳамкорлик натижасида Жамғарма маблағлари ҳисобидан юқоридаги банкларда Кичик тадбиркорликни микрокредитлаш жамғармаси шакллантирилди. Бугунги кунда Жамғарманинг кредит маблағлари қишлоқ жойларда аёллар томонидан ташкил этилган, қишлоқ хўжалик маҳсулотларини ишлаб чиқариш, қайта ишлаш, касаначилик фаолияти ва янги иш ўринларини яратишга қаратилган лойиҳаларни молиялаштиришга йўналтирилмоқда.\nПрезидентимизнинг ПФ-3434-сон Фармони ижросини таъминлаш мақсадида Хотин-қизлар қўмитаси билан Марказий банк ўртасида хотин-қизларни иш билан таъминлаш, аёллар тадбиркорлигининг барча шаклларини ривожлантириш, молиявий қўллаб-қувватлаш, ҳуқуқий-иқтисодий билимларини ошириш, аёллар раҳбарлигидаги корхоналарга инвестицияларни жалб этиш, хорижий тажриба билан танишиш ҳамда тижорат банкларининг имтиёзли кредит маблағларидан кенг фойдаланиш бўйича комплекс чора-тадбирлар режаси ишлаб чиқилган. Ана шу режалар асосида тадбиркор аёллар бизнес ташаббусларининг ҳар томонлама қўллаб-қувватланиши хотин-қизларимизни бизнес оламида янгидан-янги марраларга чорлаётгани кундек равшан.\nЎзбекистон Хотин-қизлар қўмитаси томонидан келтирилган БМТ маълумотларига кўра:\n● ҳозирда жаҳонда иш вақтининг 67 фоизи аёллар меҳнати улушига тўғри келади;\n● хотин-қизлар озиқ-овқат маҳсулотларининг 50 фоизини ишлаб чиқаради;\n● умумжаҳон даромадининг 10 фоизинигина аёллар ишлаб топади;\n● дунё мол-мулкининг бор-йўғи 1 фоиздан камига аёллар эгалик қилади.\nМамлакатимиз статистикаси «тилга кирганда»:\n 1991 йилда ташкил топган Ўзбекистон Хотин-қизлар қўмитасининг бугунги кунда 208 та бўлим ва бўлинмалари, 41 мингга яқин бошланғич ташкилоти мавжуд;\n «Тадбиркор аёл» ассоциациясининг ҳозирги вақтда 12 000 нафардан зиёд аъзолари бор;\n ўтган давр мобайнида Ассоциация томонидан 130 000 дан ортиқ янги иш ўринлари яратилган;\n тадбиркорликни бошламоқчи бўлган 14 000 нафардан ортиқ хотин-қизлар бизнес асосларига ўқитилди;\n вақтинча ишсиз аёлларнинг 9 000 нафари меҳнат бозорида зарур бўлган касб-ҳунарга йўналтирилди;\n Ўзбекистондаги тадбиркорларнинг 50 фоизини хотин-қизлар ташкил этади;\n аёллар раҳбарлик қилаётган корхоналарда умумий ишчи-ходимлар сонининг 48 фоизини хотин-қизлар ташкил этади;\n хусусий корхоналарнинг деярли 35 фоизига аёллар етакчилик қилади;\n тадбиркор аёлларнинг 62 фоизи ўрта-махсус, 24 фоизи ўрта ва 14 фоизи олий маълумотга эга.


Мақолани босмага жўнатиш кўриниши > ШАРОИТ ЯРАТИЛДИ, УЮШҚОҚЛИК ТАЪМИНЛАНАДИ\nБош саҳифа > Эълонлар / Янгиликлар / Фукароларга > ШАРОИТ ЯРАТИЛДИ, УЮШҚОҚЛИК ТАЪМИНЛАНАДИ\n11-09-2019, 17:14. Муаалиф: baxriddin\nЖорий йилда туманимиз бўйича 8359 гектар майдонга ғўзанинг "Бухоро – 6" ва "Бухоро – 108" навли чигити экилди ва парваришланди. 223 та фермер хўжалиги далаларидан 24400 тонна пахта йиғиштириб топширилиши юзасидан "Қизилтепа агрокластер" масъулияти чекланган жамият билан контрактация шартномалари имзоланган.\nАйни кунларда йиғим-терим отрядларини шакллантириш ишлари олиб борилаётир. Аҳоли ҳисобидан 16267 нафар фуқаро теримда қатнашиши белгиланган. Мавсумдан мактаб ўқувчилари, 18 ёшга тўлмаган ёшлар, шунингдек, ижтимоий соҳа ишчи ходимлари озод этилади. Бу юмушда асосан фермер хўжалиги аъзолари, уюшмаган аҳоли қатнашади.\nЎртачўл ҳудудидаги фермер хўжаликлари далаларидан "оқ олтин" йиғиштириш учун чиқадиганларга 11 та ётоқ жойлари мавсумга тайёр ҳолга келтирилди. Санитария-гигиена талаблари давлат санитария ва эпидемиология маркази мутахассислари томонидан кўриб чиқилиб, фойдаланиш мумкинлиги хусусида далолатномалар тузилди.\nМавсумда қатнашадиган 223 та ташиш техникалари, 292 та тиркамалар таъмирдан чиқарилиб, сўнгги бор кўздан кечириш ишлари давом эттирилмоқда. Теримчилар учун етарлича этак, тарози, овқат пишириш учун ўчоқлар, чой қайнатгичлар ва бошқа жиҳозлар заҳираси яратилган.\nШунинг билан бир қаторда, пахтани қабул қилиш учун завод олди, Тошработ, Азизобод ва Ўртачўл ҳудудидаги масканлар мавсумга тайёр ҳолга келтирилди.\nЙиғим-терим даврида пахтани хом, ўта даражада хашакли термасликни назорат қилиш учун терим отрядлари раҳбарларига махсус кўрсатмалар тайёрлаб тарқатилмоқда.\nтуман қишлоқ хўжалиги бўлими бошлиғи.


Жаҳон биржаларида саросима давом этмоқда\nҚўшма Штатларнинг кредит рейтинги пасайтирилиши ортидан жаҳон бўйлаб қимматбаҳо қоғозлар бозори кўрсаткичлари ҳам тушиб кетди.\nДушанба куни АҚШ биржаларидаги кўрсаткичлар кейинги 9 ойдаги энг паст даражага тушди.\nStandard & Poor's агентлиги ўтган жума куни АҚШ ҳукумати қарзлари рейтингини пасайтирган эди.\nАҚШ қимматбаҳо қоғозлар бозорининг асосий кўрсаткичи Dow Jones Industrial 634 пункт, яъни 5,5 фоизга пасайиб, кунни 10809 пункт билан якунлади. Dow Jones ўтган йил ноябридан бери биринчи марта 11000 пунктдан пастроққа шўнғиди ва бу 2008 йил декабридан буён бир кун ичида кўрилган энг йирик йўқотиш бўлди.\nУолл Стритдаги йўқотишлар Европа, Осиё ва Лотин Америкасидаги таназзулга уйғун бўлди.\nНью Йорк биржасида душанба куни нефт нархи 5,57 АҚШ долларига арзонлашиб, кунни ҳар бир баррел учун 81,31 АҚШ доллари кўрсаткичи билан якунлади. Бу ҳам ўтган йил ноябридан бери энг паст кўрсаткич бўлди. Айни пайтда олтин 61,4 АҚШ долларига қимматлашди ва янги тарихий рекордни уриб, бир унцияси 1713 АҚШ долларига баҳоланди.\nАҚШ Президенти Барак Обама Standard & Poor's агентлиги рейтингни пасайтирганидан бери биринчи марта бунга муносабат билдириб, Америка сармоялар учун энг хавфсиз мамлакат бўлиб қолишини, унинг обрўсига путур етганига Демократлар ва Республикачилар ўртасидаги сиёсий тортишувлар сабаб бўлганини таъкидлади.\n- Аслида биз дефицитни қисқартириш бўйича пухта ўйланган ва узоқ муддатли режани ишлаб чиқишимиз лозимлиги тўғрисида рейтинг агентлигининг хулосаси шарт эмасди. Бу нарса ўтган ҳафта, ўтган йили, мен Оқ уйга келганимда ҳам маълум эди. Рейтинг агентлиги сўнгги бир неча ой давомида Вашингтонда кузатилган тортишувлар конструктив бўлмаганини айтиши ҳам шарт эмасди, - деди Обама.\nЖума куни Standard & Poor's молиявий ширкати Қўшма Штатларнинг кредит рейтингини ААА даражасидан бир поғона пастроққа АА+ кўрсаткичига туширди.